open-index/open-wikipedia-markdown huggingface dataset:
ഈർക്കിൽ മുളസ്രാവ്

തീര കടൽവാസിയായ ഒരു മൽസ്യമാണ് **ഈർക്കിൽ മുളസ്രാവ് ** അഥവാ **Slender Bamboo Shark (Indian Cat Shark, Ridge-back Bamboo Shark). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി സംരക്ഷണം ആവശ്യമുള്ള ജീവിവർഗ്ഗങ്ങൾ എന്നാണ്.

## ശരീര ഘടന
തവിട്ട് കലർന്ന നിറമാണ് ഇവയ്ക്ക് , ശരീരത്തിൽ ഉടനീളം വെള്ള പുള്ളികളും വരകളും ഉണ്ട്. മുതുകിലെ ചിറക്ക് വൃത്താകൃതിയിൽ ആണ് . മെലിഞ്ഞു നീണ്ട ശരീരമാണ് ഇവയ്ക്ക് . 65 സെന്റിമീറ്റർ വരെ നീളം വയ്ക്കുന്നു ഇവ.

## ആവാസ വ്യവസ്ഥ
ആഴം കുറഞ്ഞ തീര കടൽ മേഖലയിൽ ആണ് ഇവയെ സാധാരണയായി കാണുന്നത്. തീര കടലിൽ ചെളി നിറഞ്ഞ പ്രദേശങ്ങളിലും ഇവയെ കാണുന്നു

## കുടുംബം
ചിലോസിസിലിയം എന്ന ജെനുസിൽ ഉള്ള ഇവ കാർപെറ്റ് സ്രാവുകളുടെ കുടുംബത്തിൽ ഉള്ളവയാണ് .

## അവലംബം

* 
* Compagno, Dando, & Fowler, *Sharks of the World*, Princeton University Press, New Jersey 2005 ISBN 0-691-12072-2
## ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:സ്രാവുകൾ
ചാൾസ് അഗസ്റ്റീൻ കൂളോം

ഫ്രഞ്ച് ഭൗതിക ശാസ്ത്രജ്ഞനായിരുന്ന  ചാൾസ് അഗസ്റ്റിൻ കൂളോം 1736ൽ ഫ്രാൻസിലെ അംഗൗളിം എന്ന സ്ഥലത്ത് ജനിച്ചു. വൈദ്യുതാകർഷണത്തിലെ അടിസ്ഥാന നിയമമായ കൂളോം നിയമം കണ്ടെത്തിയത് ഇദ്ദേഹമാണ്. വൈദ്യുത ചാർജിന്റെ അടിസ്ഥാന ഏകകം കൂളോം **(C)** അറിയപ്പെടുന്നത് ഇദ്ദേഹത്തിന്റ പേരിൽ നിന്നാണ്.

## ജീവചരിത്രം
ഹെൻറി കൂളോമിന്റെയും കാതറിൻ ബയേറ്റിന്റെയും മകനായി 1736 ൽ ഫ്രാൻസിൽ ജനിച്ചു. പാരീസിലാണ് സ്ക്കൂൾ വിദ്യാഭ്യാസം പൂർത്തിയായത്. തത്ത്വശാസ്ത്രവും ഭാഷയും സാഹിത്യവും പഠിച്ചു. പിന്നീട് ജ്യോതിശാസ്ത്രം, ഗണിതശാസ്ത്രം, സസ്യശാസ്ത്രം, രസതന്ത്രം എന്നിവയിൽ മികച്ച വിദ്യാഭ്യാസം ലഭിച്ചു. 1761 ൽ ബിരുദം നേടി. പിന്നീടുള്ള ഇരുപത് വർഷം എഞ്ചിനീയറിങ്ങ് മേഖലയുമായി ബന്ധപ്പെട്ട് വിവിധ സ്ഥലങ്ങളിൽ പ്രവർത്തിച്ചു. വെസ്റ്റ് ഇൻഡീസിൽ ഒരു മിലിറ്ററി എഞ്ചിനീയറായും കുറേ കാലം പ്രവർത്തിച്ചു.
1776 ൽ പാരീസിലേക്ക് മടങ്ങിയെത്തി. അവിടെ ഫ്രഞ്ച് വിപ്ലവം നടക്കുന്ന കാലമായിരിന്നതിനാൽ ബ്ലോയ്സ് എന്ന വിദൂര സ്ഥലത്തേക്ക് താമസം മാറ്റി. 
1777-ലാണ് കൂളോം തന്റെ ആദ്യത്തെ കണ്ടുപിടിത്തം നടത്തുന്നത്. അത് ഒരു പിരിത്തുലാസ് ആയിരിന്നു. നേരിയ കമ്പിയുടെ ഒരറ്റം ബലം പ്രയോഗിച്ച് പിരിച്ച് പിരി അളന്ന് ബലം കണക്കുകൂട്ടാൻ സാധിക്കുന്ന ഒരു ഉപകരണമായിരിന്നു അത്. പിന്നീടാണ് പ്രസിദ്ധമായ കൂളോം നിയമം എന്നറിയപ്പെട്ട സിദ്ധാന്തം ആവിഷ്കരിക്കുന്നത്. വൈദ്യുതപരമായി ചാർജ്ജുള്ള രണ്ട് വസ്തുക്കൾ തമ്മിലുള്ള പ്രതിപ്രവർത്തനത്തിന് വിശദീകരണം നൽകുന്ന ഭൗതിക ശാസ്ത്രത്തിലെ നിയമമാണ് ** കൂളോം നിയമം**. വിദ്യുത്കാന്തികതാ പ്രതിഭാസത്തിന്റെ വളർച്ചക്ക് കാരണമായ ഈ നിയമം ആദ്യമായി പ്രകാശനം ചെയ്തത് 1783-ലാണ്.

വർഗ്ഗം:ഫ്രഞ്ച് ഭൗതികശാസ്ത്രജ്ഞർ
വർഗ്ഗം:1736-ൽ ജനിച്ചവർ
വർഗ്ഗം:ജൂൺ 14-ന് ജനിച്ചവർ
വർഗ്ഗം:1806-ൽ മരിച്ചവർ
വർഗ്ഗം:ഓഗസ്റ്റ് 23-ന് മരിച്ചവർ
ഹുവാബിസോറസ്

മൺ മറഞ്ഞു പോയ ഒരു ദിനോസർ ജെനുസ് ആണ് **ഹുവാബിസോറസ്**. അന്ത്യ ക്രിറ്റേഷ്യസ് കാലത്ത് ആണ് ഇവ ജീവിച്ചിരുന്നത്. ഫോസ്സിൽ കണ്ടു കിട്ടിയിട്ടുള്ളത് ചൈനയിൽ നിന്നും ആണ്. സസ്യഭോജികൾ  ആയിരുന്നു ഇവ . ടൈപ്പ് സ്പീഷീസ് പേര് Huabeisaurus allocotus നല്കിയത് 2000-ൽ ആണ് .

## ശരീര ഘടന
ഏകദേശം 20 മീറ്റർ നീളവും 5 മീറ്റർ പൊക്കവും ഉണ്ടായിരുന്ന ഇവ , ഈ കുടുംബത്തിലെ  ഇടത്തരം വലിപ്പം ഉള്ള ദിനോസർ ആയിരുന്നു. നീണ്ട കഴുത്തും നീളമേറിയ വാലും ഉണ്ടായിരുന്നു . നാലു കാലുകളും ഉപയോഗിച്ചാണ്‌ ഇവ സഞ്ചരിച്ചിരുന്നത്.

## ഫോസിൽ
ഫോസിൽ ആയി അനവധി സ്പെസിമെനുകൾ   കിട്ടിയിട്ടുണ്ട്.  ഹോളോ ടൈപ്പ് ആയിട്ടുള്ള ഫോസിലിന്റെ പ്രധാന ഭാഗങ്ങൾ ഇവയാണ് പല്ലുകൾ , നട്ടെല്ല് , വാരി എല്ലുകൾ, ഇടുപ്പെല്ല് , പൂർണമായ കാലുകളുടെയും കൈയുടെയും അസ്ഥികൾ, തല ഒഴികെ ഉള്ള മിക്ക ഭാഗങ്ങളും  പൂർണമാണ് .ഇത്ര പൂർണമായ ഫോസിൽ കിട്ടിയത് കൊണ്ട് തന്നെ മറ്റു പല ജനുസുകളുടെയും ഫോസിൽ പഠനത്തിൽ കാര്യമായ സ്വാധീനം ഇവയുടെ ഫോസിൽ ചെലുത്തിയുട്ടുണ്ട് താരതമ്യ പഠനങ്ങൾ ഒരുപാട്‌ നടന്ന ഒരു ദിനോസർ ആണ് ഇവ.

## കുടുംബം
സോറാപോഡ് കുടുംബത്തിൽപെട്ട പെട്ട ദിനോസർ ജെനുസ് ആണ് ഹുവാബിസോറസ് .
 

## ചിത്രശാല

File:Huabeisaurus skeleton, PLoS ONE.png|ഹോളോ ടൈപ്പ് ഫോസിൽ
File:Hubeisaurus teeth.png|പല്ലുകൾ 
File:Huabeisaurus sacrum.png|ഇടുപ്പെല്ല് 
File:Huabeisaurus scapula.png|തോൾ പലക 
File:Huabeisaurus femur.png|Femur
File:Huabeisaurus dorsal vertebra.png


## അവലംബം

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
ചിഗ്നിക്, അലാസ്ക

**ചിഗ്നിക്** (Chignik) അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ലെയ്ക് ആന്റ് പെനിൻസുല ബറോയുലുൾപ്പെട്ട ഒരു പട്ടണമാണ്. കൊഡിയാക് നഗരത്തിന് ഏകദേശം 250 മൈൽ തെക്കുപടിഞ്ഞാറായിട്ടാണ് ഈ പട്ടണം സ്ഥിതി ചെയ്യുന്നത്. 2010 ലെ സെൻസസ് അനുസരിച്ച് ഈ പട്ടണത്തിലെ ജനസംഖ്യ 91 ആയിരുന്നു. 

## കാലാവസ്ഥ

## അവലംബം
ഫ്രേസർ സ്റ്റോഡാർട്ട്

ലഘുചിത്രം|250x250ബിന്ദു|സൈക്ലോബിസ് മാക്രോ സൈക്കളുള്ള റോട്ടാക്ക്സെയിനിന്റെ ക്രിസ്റ്റൽ ഘടന
ലഘുചിത്രം|250x250ബിന്ദു|സൈക്ലോബിസ് മാക്രോസൈക്കിളുള്ള കാറ്റെനേനനിന്റെ ക്രിസ്റ്റൽ ഘടന
ലഘുചിത്രം|269x269ബിന്ദു|മോളിക്കൂലാർ ബോറോമിയൻ റിങ്ങുകളുടെ ക്രിസ്റ്റൽ ഘടന
**സർ ജെയിംസ് ഫ്രേസർ സ്റ്റോഡാർട്ട് ** ഒരു സ്കോട്ടിഷ് കെമിസ്റ്റും, പ്രൊഫസർ ഓഫ് കെമിസ്റ്റ്രിയുടെ ബോർഡ് ട്രസ്റ്റിയും, അമേരിക്കയിൽ സ്ഥിതിചെയ്യുന്ന നോർത്ത് വേസ്റ്റേൺ യൂണിവേഴ്സിറ്റിയിലെ ഡിപ്പാർട്ടമെന്റ് ഓഫ് കെമിസ്റ്റ്രിയുടെ സ്റ്റോഡാർട്ട് മെക്കാനോസ്റ്റിയറോകെമിസ്റ്റ്രിയുടെ ഹെഡുമാണ്.
അദ്ദേഹം  സൂപ്പർമോളിക്യൂലാർ കെമിസ്റ്റ്രി യുടേയും, നാനോടെക്ക്നോളജിയുടേയും, വിഭാഗത്തിലാണ് പ്രവ്രർത്തിക്കുന്നത്.  മോളിക്ക്യൂലാർ ബോറോമിയൻ റിങ്ങുകൾ, കാറ്റീനേനേസ്, റോട്ടാക്സെയിൻ എന്നീ  മെക്കാനിക്കലി ഇന്രർലോക്കെഡ് മോളിക്ക്യൂലാർ ആർക്കിട്ടെക്ക്ച്ചറുകൾപോലെയുള്ള ഉയർന്ന എഫിഷ്യൻസിയുള്ള സിന്തസീസുകളെ  സ്റ്റോഡാർട്ട്നി ർമ്മിച്ചു. അദ്ദേഹം ഇതിനെ ടോപ്പോളജികൾ മോളിക്കൂലാർ സ്വിച്ചുകളായും, മോട്ടർ മോളിക്കൂളുകളാലും പ്രവർത്തിക്കാമെന്ന് കാണിച്ചുതന്നു.
അദ്ദേഹത്തിന്റെ സംഘം ഈ രീതിയെ നാനോഇലക്ട്രോണിക് ഡിവൈസുകളുടെ ഫാബ്രിക്കേഷനിലും, നാനോഇലക്ടോമെക്കാനിക്കൽ സിസ്റ്റത്തിലും വിജയകരമായി പരീക്ഷിച്ചു. അദ്ദേഹത്തിന്റെ പ്രവർത്തനങ്ങൾക്ക് കുറച്ച് ബഹുമതികൾക്കുകൂടി ലഭിച്ചിട്ടുണ്ട്. 2007-ൽ കിങ്ങ് ഫൈസൽ ഇന്റർനാഷ്ണൽ പ്രൈസ് ഇൻ സയൻസ് ലഭിച്ചു.മോളിക്കൂലാർ മെഷീൻ സിന്തസീസ് ഡിസൈനിന്റെ കണ്ടുപിടിത്തത്തിന്  അദ്ദേഹം 2016-ലെ രസതന്ത്രത്തിനുള്ള നോബേൽ ബെൻ ഫെറിങ്ക, ജീൻ പീയേരെ സോവേജ്  എന്നിവരുമായി പങ്കുവച്ചു.

## വിദ്യഭ്യാസവും ആദ്യകാല ജീവിതവും
1942 മെയ് 24ന് സ്കോട്ട്ലാന്റിലെ, എഡിൻബർഗിലാണ് ഫ്രേസർ സ്റ്റോഡാർട്ട്  ജനിച്ചത്.എഡിൻബർഗിലെ മെൽവില്ലെ കോളേജിലേക്ക് വരുന്നതിനുമുമ്പ് എഡ്ജ് ലൊ ഫാമിലേക്ക് വരുകയും, അവിടത്തെ പ്രാദേശിക സ്ക്കൂളായിരുന്ന മിഡോൽത്ത്യനിലെ കാരിങ്ടണിൽ തന്റെ ആദ്യകാലവിദ്യഭ്യാസം പൂർത്തീകരിക്കുകയും ചെയ്തു. യൂണിവേഴ്സിറ്റി ഓഫ് എഡിൻബർഗിൽവച്ച് 1964-ൽ ബാച്ചിലർ ഓഫ് സയൻസ് ഡിഗ്രിക്ക് സമ്മാനർഹനായി, അതിനുശേഷം 1967-ൽ അതേ യൂണിവേഴ്സിറ്റിയിൽ വച്ച് ഡോക്ടർ ഫിലോസഫിയും ലഭിച്ചു.

## അവലംബം

വർഗ്ഗം:1942-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
റെയ്ഡേഴ്സ് ഓഫ് ദ ലോസ്റ്റ് ആർക്ക്

സ്റ്റീവൻ സ്പീൽബർഗ് സംവിധാനം നിർവ്വഹിച്ചു 1981 ൽ പുറത്തിറങ്ങിയ ഒരു ഹോളിവുഡ് സാഹസിക ചലച്ചിത്രമാണ് **റെയ്ഡേഴ്സ് ഓഫ് ദ ലോസ്റ്റ് ആർക്ക്**. ജോർജ്‌ ലൂക്കാസ്, ഫിലിപ്പ് കോഫ്മാൻ എന്നിവർ ചേർന്നെഴുതിയ കഥയ്ക്ക് തിരക്കഥ രചിച്ചത് ലോറൻസ് കാസ്‌ഡെൻ ആണ്. ഹാരിസൺ ഫോർഡ് മുഖ്യവേഷമണിഞ്ഞ ചിത്രം ഇൻഡ്യാന ജോൺസ്‌ പരമ്പരയിലെ ആദ്യ ചിത്രമാണ്. അഡോൾഫ്‌ ഹിറ്റ്‌ലറുടെ നിർദ്ദേശപ്രകാരം ആർക്ക് ഓഫ് ദ കവനെന്റ് തേടിയിറങ്ങുന്ന നാസി സംഘവും അത് തടയാനെത്തുന്ന നായകകഥാപാത്രം ഇൻഡ്യാന ജോൺസുമാണ് ചിത്രത്തിന്റെ ഇതിവൃത്തം. ഹാരിസൺ ഫോർഡിനൊപ്പം കാരെൻ അല്ലെൻ, പോൾ ഫ്രീമാൻ, ഫ്രഞ്ച് പുരാവസ്തു ഗവേഷകൻ റെനേ ബെലോ, ജോൺ റൈ-ഡേവീസ് എന്നിവർ മുഖ്യവേഷങ്ങൾ ചെയ്തു. 

ജൂൺ 12, 1981 ൽ റീലീസ് ചെയ്ത റെയ്ഡേഴ്സ് ഓഫ് ദ ലോസ്റ്റ് ആർക്ക്, ആ വർഷത്തെ ഏറ്റവും വരുമാനം നേടിയ ചിത്രം  എന്ന നേട്ടം കൈവരിച്ചതിനു പുറമെ എക്കാലത്തെയും ഉന്നത വരുമാനം നേടിയ ചിത്രങ്ങളിൽ ഒന്നുമായി. 1982 ൽ ഒൻപത് ഇനങ്ങളിൽ അക്കാദമി അവാർഡിനു നാമനിർദ്ദേശം ചെയ്യപ്പെടുകയും നാലെണ്ണം വിജയിക്കുകയും ചെയ്തു. ചിത്രത്തിന്റെ മികച്ച വിജയത്തെ തുടർന്നു ഇൻഡ്യാന ജോൺസ്‌ ആൻഡ് ദ ടെംപിൾ ഓഫ് ഡൂം (1984), ഇൻഡ്യാന ജോൺസ്‌ ആൻഡ് ദ ലാസ്റ്റ് ക്രൂസേഡ് (1989) പിന്നെ ഇൻഡ്യാന ജോൺസ്‌ ആൻഡ് ദ കിങ്ഡം ഓഫ് ക്രിസ്റ്റൽ സ്കൾ (2008) എന്നിങ്ങനെ മൂന്ന് ചിത്രങ്ങൾ കൂടി പുറത്തിറങ്ങി. പരമ്പരയിലെ അഞ്ചാമത്തെ ചിത്രം 2019 ൽ പുറത്തിറങ്ങുമെന്നു കരുതുന്നു. 1999 ൽ ചിത്രത്തിന്റെ സാമൂഹികവും, ചരിത്രപരവും,  സൗന്ദര്യാത്മകവുമായ പ്രത്യേകതകൾ പരിഗണിച്ചു യുഎസ് ലൈബ്രറി ഓഫ് കോൺഗ്രസിന്റെ ദേശീയ ചലച്ചിത്ര റെജിസ്ട്രിയിൽ ഇടം നേടി.

## അവലംബം

വർഗ്ഗം:അമേരിക്കൻ ചലച്ചിത്രങ്ങൾ
ജീൻ പിയറേ സോവേജ്

ലഘുചിത്രം|250x250ബിന്ദു|രണ്ട് കോപ്പർ ആറ്റങ്ങളുമായി അയോണിക് ബോണ്ട്  ചെയ്യ്പ്പെട്ട മോളിക്ക്യൂലാർ ട്രെഫിൽ ക്ലോട്ടിന്റെ ക്രിസ്റ്റൽ സ്റ്റ്രക്ക്ച്ചർ
**ജീൻ പിയറെ സോവേജ്  ** ഒരു ഫ്രഞ്ച് രസതന്ത്രജ്ഞനാണ്, അദ്ദേഹം സ്റ്റ്രാറ്റ്സ്ബോർഗ് യൂണിവേഴ്സിറ്റിയിലാണ് പ്രവർത്തിക്കുന്നത്. അദ്ദേഹം സൂപ്പർമോഷിക്ക്യൂലാർ കെമിസ്റ്റ്രി യിൽ സ്പെഷ്യലൈസ് ചെയ്തിട്ടുണ്ട്, ഈ വിഷയത്തിലാണ് 2016 -ലെ രസതന്ത്രത്തിനുള്ള നോബേൽ ലഭിച്ചത്, അദ്ദേഹം ജെ.ഫ്രേസർ സ്റ്റോഡാർട്ട്, ബെർനാർഡ് എൽ. ഫെറിങ്ക എന്നിവരുമായി പങ്കിട്ടു.

## ജീവിതം
1944 ഓക്ടോബർ 21 ന് പാരീസിലാണ് സോവേജ് ജനിച്ചത്,  അദ്ദേഹം തന്റെ പി.എച്ച്.ഡി യൂണിവേഴ്സിറ്റെ ലൂയിസ് പാസ്റ്റെറിൽ വച്ച് ജെ.എം. ലെൻ-ന്റെ കീഴിൽ പൂർത്തിയാക്കി.തന്റെ പി.എച്ചി.ഡി യോടനുബന്ധിച്ച ,അദ്ദേഹം ക്രിപ്റ്റാന്റ് ലിഗാന്റ്സിന്റെ  ആദ്യത്തെ സിന്തസീസ് നിർമ്മിച്ചു.എം.എ.ൽ.എച്ച്. ഗ്രീനിനോടൊപ്പമുണ്ടായിരുന്ന പോസ്റ്റ് ഡോക്ടറാൽ റിസർച്ചിനുശേഷം സോവേജ് സ്റ്റ്രാറ്റസ്ബോർഗിലേക്ക് തിരിച്ചെത്തി, ഇപ്പോൾ അദ്ദേഹം അവിടത്തെ എമിറിറ്റസ് പ്രൊഫസറാണ്.

വളരെ സമ്പന്നനായ ഒരു ശാസ്ത്രജ്ഞനായിരുന്നു അദ്ദേഹം, ഇലക്ട്രോമെക്കാനിക്കൽ റിഡക്ഷൻ ഓഫ് CO2 , മോഡെൽസ് ഓഫ് ദി ഫോട്ടോസിന്തറ്റിക്ക് റിയാക്ഷൻ സെന്റർ തുടങ്ങി വിവിധ മേഖലകളിൽ അദ്ദേഹം പ്രവർത്തിച്ചിട്ടുണ്ട്. സോവേജിന്റെ ഏറ്റവും ദീർഘമാർന്ന പ്രവർത്തനം ടോപ്പോളജിയായിരുന്നു, പ്രധാനമായും മെക്കാനിക്കലി ഇന്റർലോക്കെഡ് മെളിക്ക്യൂലാർ ആർക്കിട്ടെക്ക്ച്ചേഴ്സ് ടോപ്പോളജി. അദ്ദേഹം കോ-ഓർഡിനേഷൻ  കോംപ്ലെക്സിലൂടെ കാന്റെയിനുകളുടേയും, മോളിക്കൂലാർ ക്നോട്ട്സുകളുടേയും, സിന്തസീസുകളെ വിശദീകരിച്ചു.

1990 മാർച്ച് 26ന് അദ്ദേഹം ഫ്രെഞ്ച് അക്കാദമി ഓഫ് സയൻസെസിന്റെ താത്കാലിക അംഗമായി തിരഞ്ഞെടുത്തു, പിന്നീട് 1997 നവമ്പർ 24-ന് സ്ഥിര അംഗമാക്കി മാറ്റുകയും ചെയ്തു.

മോളിക്ക്യൂലാർ മെഷീനുകളുടെ സിന്തസീസിന്റെ ഡിസൈനുകളുടെ കണ്ടുപിടിത്തത്തിന് 2016-ലെ രസതന്ത്രത്തിനുള്ള നോബേൽ, സോവേജ് ജെ.ഫ്രേസർ സ്റ്റോഡാർട്ട് , ബെർനാർ‍ഡ് എൽ.ഫെറിങ്ക എന്നിവരുമായി പങ്കിട്ടു.

## References

വർഗ്ഗം:1944-ൽ ജനിച്ചവർ
വർഗ്ഗം:ഫ്രഞ്ച് രസതന്ത്രജ്ഞർ
വർഗ്ഗം:ജീവിച്ചിരിക്കുന്നവർ
വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
ലീറ

ലീറാ എന്നത് ഒരുതരം നാണയമാണ്. തുർക്കിയിലെ ഇപ്പോഴത്തെ നാണയമാണ് ലീറാ. പണ്ട് കാലത്ത് ഇറ്റലി, വത്തിക്കാൻ എന്നീ രാജ്യങ്ങളിൽ ഉപയോഗിച്ചിരുന്നു.
## അവലംബം

## അധിക വായനയ്ക്ക്
*Carlo M. Cipolla, *Le avventure della lira*, Bologna, Il Mulino, 1975.
*Stefano Poddi, "La lunga storia della lira", stralcio, *Fondazioni, n. 2 marzo-aprile, 2008. Roma.
*Stefano Poddi, "La lunga storia della lira", articolo completo, *Difesa e Lavoro'', settembre 2008.

## പുറം കണ്ണികൾ
*Overview of Italian lira from the BBC

വർഗ്ഗം:കറൻസികൾ
മാൻഹോൾ (ചലച്ചിത്രം)

ശുചീകരണ തൊഴിലാളികളുടെ ദുരിത ജീവിതത്തിന്റെ കഥ പറയുന്ന മലയാള ചലചിത്രമാണ് **മാൻഹോൾ**. ഇരുപത്തിയൊന്നാമത് കേരള രാജ്യാന്തര ചലച്ചിത്രമേളയിലെ മത്സര വിഭാഗത്തിലേക്കു തെരഞ്ഞെടുക്കപ്പെട്ടു.മാധ്യമ പ്രവർത്തകയായ വിധു വിൻസന്റാണ് ഈ ചിത്രത്തിന്റെ സംവിധായിക. ഇവർ തന്നെ സംവിധാനം ചെയ്ത 'വൃത്തിയുടെ ജാതി' എന്ന ഡോക്യുമെന്ററിയുടെ സ്വതന്ത്രാവിഷ്കാരമാണ് മാൻഹോൾ.

## കഥ ചുരുക്കം
ആലപ്പുഴ നഗരസഭയിലെ മാൻഹോൾ കരാർ തൊഴിലാളിയായ  അയ്യസ്വാമി  ജോലിക്കിടെ മരിക്കുകയും തുടർന്ന് മകൾ ശാലിനിയും കുടുംബവും അനുഭവിക്കുന്ന പ്രശ്‌നങ്ങളുമാണ് സിനിമയുടെ ഇതിവൃത്തം.
## അഭിനേതാക്കൾ
മാധ്യമ പ്രവർത്തകരായ സി ഗൌരീദാസൻ നായർ, സണ്ണിക്കുട്ടി എബ്രഹാം എന്നിവർ ചെറിയ വേഷം ഈ ചിത്രത്തിൽ കൈകാര്യം ചെയ്യുന്നുണ്ട്. റിൻസി, മുൻഷി ബൈജു,
ശൈലജ, സുനി, സജി, മിനി തുടങ്ങിയവർ മറ്റ് പ്രധാന കഥാപാത്രങ്ങളെ അവതരിപ്പിക്കുന്നു.

## പുരസ്കാരങ്ങൾ
*മികച്ച ചലച്ചിത്രത്തിനുള്ള കേരളസംസ്ഥാന ചലച്ചിത്ര പുരസ്കാരം (2016)
*മികച്ച സംവിധായികയ്ക്കുള്ള കേരളസംസ്ഥാന ചലച്ചിത്ര പുരസ്കാരം (2016)
## അവലംബം


വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ
നീലക്കണ്ണി ചേരാച്ചിറകൻ

നീല നിറമുള്ള ശരീരത്തിൽ കറുത്ത പുള്ളികളും കലകളുമുള്ള ചേരാചിറകൻ കുടുംബത്തിൽ ഉള്ള ഒരു സൂചിത്തുമ്പിയാണ് **നീലക്കണ്ണി ചേരാച്ചിറകൻ** . ഇന്ത്യ, തായ്‌ലാന്റ്, ചൈന എന്നീ രാജ്യങ്ങളിൽ ഇവ കാണപ്പെടുന്നു.

പച്ച വരയൻ ചേരാച്ചിറകനുമായി സാമ്യമുണ്ടെങ്കിലും ഉരസ്സിന് മുകൾ ഭാഗത്തെ കലകൾ വ്യത്യസ്തമാണ്. ഈ തുമ്പി കേരളത്തിൽ ഏറെ സാധാരണമാണ്. മഴ കഴിഞ്ഞ് തൊട്ടടുത്തുള്ള മാസങ്ങളിലാണ് ഈ തുമ്പിയെ ധാരാളമായി കാണുവാൻ കഴിയുന്നത്. നെൽപ്പാടങ്ങളിലും ചതുപ്പു നിലങ്ങളിലും കുളങ്ങളിലും ഈ തുമ്പിയെ കണ്ടെത്തുവാൻ കഴിയും. തിളങ്ങുന്ന ഇളം നീല കണ്ണുകളാണുള്ളത്. ഉരസ്സിന്റെ വശങ്ങളിൽ നീല കലർന്ന വെളുത്ത നിറവും അതിൽ കറുത്ത പുള്ളികളുമുണ്ട്. മുതുകിൽ തിളങ്ങുന്ന പച്ച കലർന്ന കറുത്തനിറത്തിലുള്ള കലകളുണ്ടായിരിക്കും. കാലുകൾക്ക് കറുത്ത നിറമാണ്. ഇളംനീലയും വെളുപ്പും കലർന്ന ഉദരത്തിൽ നീല നിറത്തിലുള്ള ചെറിയ വളയങ്ങളുണ്ട്. കാഴ്ചയിൽ ആൺ തുമ്പികളെപ്പോലെയെങ്കിലും കണ്ണുകൾ പച്ചയും നീലയും നിറങ്ങൾ കലർന്നതും ഉദരത്തിനു താരതമ്യേന കൂടുതൽ വലിപ്പവുമുണ്ടായിരിക്കും. മറ്റു വിരിച്ചിറകൻ തുമ്പികളെ അപേക്ഷിച്ച് ഇവ വളരെ വേഗത്തിൽ പറക്കാൻ ഇഷ്ടപ്പെടുന്നു. ജലാശയത്തിന്റെ അരികിലുള്ള മരച്ചില്ലകളിലോ തെങ്ങിന്റെ ഓലയുടെ കീഴിലോ തൂങ്ങിക്കിടന്നാണ് സാധാരണ വിശ്രമിക്കുന്നത്. വിശ്രമിക്കുമ്പേോൾ ഉദരം മുകളിലോട്ടും താഴോട്ടും ചലിപ്പിക്കുന്ന സ്വഭാവമുണ്ട്. ജലോപരിതലത്തിന് മുകളിൽ പൊങ്ങിനിൽക്കുന്ന പുല്ലുകളിലാണ് ഇവ മുട്ടയിടാറുള്ളത്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
കുങ്കുമ നിഴൽത്തുമ്പി

തണൽപ്രദേശങ്ങളിൽ മഴക്കാലത്ത് മാത്രം കാണുന്ന കുങ്കുമ നിറമുള്ള നിഴൽത്തുമ്പി കുടുംബത്തിൽ ഉള്ള ഒരു സൂചിത്തുമ്പിയാണ് **കുങ്കുമ നിഴൽത്തുമ്പി** . ഇത് പശ്ചിമഘട്ടത്തിലെ ഒരു തദ്ദേശീയ തുമ്പിയാണ്.

കുങ്കുമ(കാവി) നിറത്തിലുള്ള ഉരസ്സും ഉദരത്തിന്റെ അഗ്രഭാഗങ്ങളിലെ ഇളം നീല പൊട്ടും ഇവയെ എളുപ്പം തിരിച്ചറിയുവാൻ സഹായിക്കുന്നു. പശ്ചിമഘട്ട വനമേഖലയിൽ അപൂർവ്വമായി കാണുന്നു. വനങ്ങളിൽ മഴക്കാലത്തുണ്ടാകുന്ന താത്കാലിക നീർച്ചാലുകളിലും അടിക്കാടുകളാൽ മൂടപ്പെട്ട സ്ഥലങ്ങളിലുമാണ് കാണപ്പെടുന്നത്. തലയുടെ മുൻവശത്തായി ഇളം നീല കലയുണ്ട്. തലയ്ക്ക് കറുപ്പു നിറവും കഴുത്തിന് ഇളം മഞ്ഞ നിറവുമാണ്. കണ്ണിനു കറുപ്പുനിറം. ചുവപ്പു കലർന്ന ഓറഞ്ച് നിറമുള്ള ഇവയുടെ ഉരസ്സിന്റെ അടിഭാഗം മങ്ങിയ മഞ്ഞ നിറമാണ്. കാലിന്റെ തുടക്കഭാഗങ്ങൾ മങ്ങിയ മഞ്ഞയും കീഴ്പോട്ട് പാദം വരെ നരച്ച ചുവപ്പു നിറവുമാണ്. ചുവപ്പു കലർന്ന തവിട്ടു നിറമുള്ള ഉദരത്തിന്റെ എട്ടാമത്തെയും ഒമ്പതാമത്തെയും ഖണ്ഡങ്ങൾക്ക് മുകളിലായി ഇളം നീല പൊട്ടുകളുണ്ട്. സുതാര്യമാണ് ഇവയുടെ ചിറകുകൾ. പെൺതുമ്പികൾ കാഴ്ചയിൽ ആൺതുമ്പികളെപ്പോലെയാണെങ്കിലും ഉരസ്സിൽ കൂടി ഇളംനീലയും കറുപ്പും വരകളുണ്ട്. ചെറിയ കൂട്ടങ്ങളായും ഇവയെ കാണപ്പെടുന്നു. പെൺതുമ്പികൾ ജലാശയത്തിനകലെയായിരിക്കും കാണപ്പെടുക. മിക്കപ്പോഴും നീല നീർത്തോഴൻ തുമ്പിയും ഇവയുടെ കൂടെയുണ്ടായിരിക്കും. കാടുകളിലെ ഇരുണ്ട പ്രദേശങ്ങളിൽ ഇവ പറക്കുമ്പോൾ ഉദരത്തിലെ നീലപ്പൊട്ടുകൾ മാത്രമേ കാണുകയുള്ളൂ.

## ചിത്രശാല
240px|ലഘുചിത്രം|ഇടത്ത്‌|കുങ്കുമ നിഴൽത്തുമ്പി

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
ചെറു നിഴൽത്തുമ്പി

പിൻകഴുത്തിന് വെളുത്ത നിറവും നീല കണ്ണുകളുമുള്ള നിഴൽത്തുമ്പി കുടുംബത്തിൽ ഉള്ള ഒരു സൂചിത്തുമ്പിയാണ് **ചെറു നിഴൽത്തുമ്പി** . ഇത് പശ്ചിമഘട്ടത്തിലെ ഒരു തദ്ദേശീയ തുമ്പിയാണ്.

പുള്ളി നിഴൽത്തുമ്പിയുമായി വളരെ സാമ്യമുണ്ടെങ്കിലും ഇളം നീല കണ്ണും ചെറുവാലിന്റെ സവിശേഷാകൃതിയും ഈ തുമ്പിയെ തിരിച്ചറിയുവാൻ സഹായിക്കുന്നു. സമുദ്രനിരപ്പിൽ നിന്ന് 1000 മീറ്റർ മുകളിലായാണ് സാധാരണയായി ഈ തുമ്പിയെ കാണുവാൻ കഴിയുന്നത്. ഉയർന്ന മലനിരകളിലെ ഇടതൂർന്ന കാടുകളിലെ ചെറിയ അരുവികളും, ചോലക്കാടുകളും ഈ തുമ്പിയുടെ ആവാസ കേന്ദ്രങ്ങളാണ്. കണ്ണുകൾക്ക് നീല കലർന്ന വെളുപ്പു നിറമാണ്. പരിൻ കഴുത്തിന് വെളുപ്പു നിറമാണ്. കറുചത്ത നിറമുള്ള ഉരസ്സിന്റെ വശങ്ങളിലായി നീല കലർന്ന വെളുപ്പു നിറത്തിലുള്ള രണ്ട് വരകളുണ്ട്. കറുത്ത നിറത്തിലുള്ള ഉദരത്തിന്റെ ആദ്യ രണ്ടു ഖണ്ഡങ്ങളുടെ  വശങ്ങൾ നീല നിറത്തിലാണ്. ഉദരത്തിന്റെ തുടക്കം മുതൽ ഏഴാം ഖണ്ഡം വരെ ഇളം നീല നിറത്തിലുള്ള ചെറിയ വളയങ്ങൾ കാണുവാൻ കഴിയും. ഇളം നീല നിറമുള്ള കാലുകളുടെ പിൻവശം കറുപ്പുനിറമാണ്. കാഴ്ചയിൽ ആൺതുമ്പികളെപ്പോലെ തോന്നാമെങ്കിലും പെൺതുമ്പികളുടെ ഉദരം തടിച്ചതും നീളക്കുറവുള്ളതുമാണ്. മഴ കഴിഞ്ഞുള്ള മാസങ്ങളിൽ ധാരാളമായി കാണുവാൻ സാധിക്കുന്നു. നിഴൽ വീണ് കിടക്കുന്ന കാടുകൾ ഇഷ്ടപ്പെടുന്ന ഈ തുമ്പിയെ കണ്ടു പിടിയ്ക്കുവാൻ പ്രയാസമാണ്. വനപാതയിലെ മൺതിട്ടകളിലുള്ള ഉണങ്ങിയ ഇലകളിലോ, വേരുകളിലോ ഇരിക്കാനാണിഷ്ടം.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
ഹെൻറിച്ച് ഹെർട്സ്

1857 ഫെബ്രുവരി 22 ന് ജർമനിയിലെ ഹാംബർഗിൽ ജനിച്ച ഭൗതികശാസ്ത്രജ്ഞനാണ് ഹെൻറിച്ച് റുഡോൾഫ് ഹെർട്സ്. വിദ്യുത്കാന്ത തരംഗങ്ങൾ  കണ്ടെത്തിയത് ഇദ്ദേഹമാണ്.

വർഗ്ഗം:ജർമ്മൻ ഭൗതികശാസ്ത്രജ്ഞർ
വർഗ്ഗം:1857-ൽ ജനിച്ചവർ
പുള്ളി നിഴൽത്തുമ്പി

കറുത്ത ശരീരത്തിൽ വെളുത്ത വരകളും ഉദരത്തിൽ വെളുത്ത വളയങ്ങളുമുള്ള നിഴൽത്തുമ്പി കുടുംബത്തിൽ ഉള്ള ഒരു സൂചിത്തുമ്പിയാണ് **പുള്ളി നിഴൽത്തുമ്പി** . ഇത് പശ്ചിമഘട്ടത്തിലെ ഒരു തദ്ദേശീയ തുമ്പിയാണ്.

നീളമുള്ള ഉദരവും, ഉദരത്തിന്റെ പകുതിയിൽ താഴെ മാത്രം നീളമുള്ള ചിറകുകളും, കടും തവിട്ട് നിറമുള്ള കണ്ണുകളുമുള്ള ആൺതുമ്പിയെ തിരിച്ചറിയാൻ എളുപ്പമാണ്. പശ്ചിമഘട്ട വനമേഖലയിൽ ഇവ സാധാരണമാണ്. ജലാശയത്തിനു ചുറ്റുമുള്ള വനങ്ങളുടെ അടിക്കാടുകളിൽ കാണപ്പെടുന്നു. പായലും പന്നൽ ചെടികളും നിറഞ്ഞ പാറയിടുക്കുകൾ, മണൽത്തിട്ടകൾ, എന്നിവിടങ്ങളിലായി കാണുന്നു. കണ്ണുകൾക്ക് കടും തവിട്ടു നിറമാണ്. ഇവയുടെ കഴുത്തിന് മങ്ങിയ വെളുപ്പു നിറമാണ്. തിളങ്ങുന്ന കറുപ്പു  നിറമുള്ള ഉരസ്സിൽ രണ്ട് വെളുത്ത വരകൾ കാണാം. ഇവയുടെ കാലുകൾക്ക് മങ്ങിയ വെളുപ്പു നിറവും കാൽമുട്ടുകൾക്ക് കറുപ്പുനിറവുമാണ്. കറുത്ത ഉദരത്തിന്റെ ഖണ്ഡങ്ങൾക്കിടയിൽ വെളുത്ത വളയങ്ങളുണ്ട്. പെൺതുമ്പികളുടെ ഉദരം നീളം കുറഞ്ഞതും തടിച്ചതുമാണ്. പിൻകഴുത്തിലെ വെളുത്ത നിറം ആൺതുമ്പികളെക്കാളും കൂടുതലായിരിക്കും. ചെറിയ ദൂരം മാത്രം സഞ്ചരിക്കുന്ന ഇവ പതുക്കെയാണ് പറക്കുക. മുന്നോട്ടും പിന്നോട്ടും പറക്കാനുള്ള കഴിവും ഇവയ്ക്കുണ്ട്. ഇരുട്ടുള്ള പ്രദേശങ്ങളിൽ ഉദരത്തിലെ വെള്ളപ്പാടുകൾ മാത്രമായിരിക്കും കണ്ണിൽപ്പെടുന്നത്. അരുവികളിലാണ് ഇവ മുട്ടയിടാറുള്ളത്. കൂട്ടമായിട്ടാണ് ഇവ ജീവിക്കുന്നത്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
ചെമ്പൻ നിഴൽത്തുമ്പി

തവിട്ടുനിറത്തിൽ നീല കലർന്ന വെളുത്ത വരകളുള്ള നിഴൽത്തുമ്പി കുടുംബത്തിൽ ഉള്ള ഒരു സൂചിത്തുമ്പിയാണ് **ചെമ്പൻ നിഴൽത്തുമ്പി** . ഇത് പശ്ചിമഘട്ടത്തിലെ ഒരു തദ്ദേശീയ തുമ്പിയാണ്.

തവിട്ടുനിറമുള്ള ശരീരവും പച്ചനിറമുള്ള കണ്ണിലെ തവിട്ടു വളയവും, ചിറകിലെ ചെമ്പു പൊട്ടും ഇവയെ തിരിച്ചറിയുവാൻ സഹായിക്കുന്നു. പശ്ചിമഘട്ടത്തിൽ അപൂർവ്വമായി മാത്രം കാണപ്പെടുന്ന ഇവ കാട്ടരുവിയുടെ വശങ്ങളിലെ നനവാർന്നതും ചെങ്കുത്തായ പ്രദേശങ്ങളിലുമാണ് സാധാരണയായി കാണുന്നത്. കണ്ണിന് ഇളം പച്ച നിറവും കീഴ്ഭാഗം മങ്ങിയതുമാണ്. അതിൽ തവിട്ടുനിറമുള്ള ഒരു വളയവുമുണ്ട്. ഉരസ്സും ഉദരവും കടും തവിട്ടു നിറമാണ്. ഉരസ്സിലൂടെ നീലകലർന്ന വെളുത്ത വരയുമുണ്ട്. ഇളം തവിട്ടുനിറത്തിലുള്ള കാലിൽ കറുത്ത പാടുകളുണ്ട്. ഉദരത്തിൽ ഇളംനീലനിറത്തിലുള്ള വളയങ്ങളുണ്ട്. എട്ടാം ഖണ്ഡത്തിലെ വളയത്തിന് വലിപ്പം കൂടുതലാണ്. സുതാര്യമായ ചിറകുകളാണ് ഉള്ളത്. പെൺതുമ്പികളെ കാണാൻ കാഴ്ചയിൽ ആൺതുമ്പികളെപ്പോലെയാണെങ്കിലും അവയുടെ ഉദരം നീളക്കുറവുള്ളതും തടിച്ചതുമാണ്. ജലാശയത്തിൽ നിന്നും അല്പം ഉയരത്തിലുള്ള ഉണങ്ങിയ ഇലകളിലും തണ്ടുകളിലുമായിട്ടാണ് ഇവ സാധാരണയായി മുട്ടയിടാറുള്ളത്. ചില സ്ഥലങ്ങളിൽ കൂട്ടമായി കാണാൻ സാധിക്കുന്നു.നാലോ അഞ്ചോ തുമ്പികൾ കൂടിയ ചെറിയ കൂട്ടത്തിൽ ഒരു പെൺതുമ്പിയെ മാത്രമേ സാധാരണയായി കാണാൻ സാധിക്കൂ.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
കൊയുകുക്ക്, അലാസ്ക

കൊയുകുക്ക് പട്ടണം യൂക്കോൺ-കൊയുകുക്ക് സെൻസസ്‍ ഏരിയായിലുള്ള യു.എസ്. സ്റ്റേറ്റായ അലാസ്കയിലെ ഒരു പട്ടണമാകുന്നു. രണ്ടായിരത്തിലെ സെൻസസ് പ്രകാരം ജനസംഖ്യ 101.
അല്ലകാകെറ്റ്, അലാസ്ക

അല്ലകാകെറ്റ് യൂക്കോൺ-കൊയുകുക്ക് സെൻസസ് ഏരിയായിൽപ്പെട്ട അലാസ്ക സ്റ്റേറ്റിലെ ഒരു രണ്ടാംകിടം പട്ടണമാകുന്നു. ജനസംഖ്യം 2010 ലെ സെൻസസ് അനുസരിച്ച് 105 ആണ്.

### കാലാവസ്ഥ
മൂഷികരും മനുഷ്യരും

അമേരിക്കൻ സാഹിത്യക്കാരനും നോബേൽ സാഹിത്യ ജേതാവുമായ ജോൺ സ്റ്റെയിൻബെക്കിന്റെ 1937ൽ പ്രസിധീകൃതമായ നോവലാണ് ***Of Mice and Men***, അഥവാ ***മൂഷികരും മനുഷ്യരും***.
ഗ്രന്ഥക്കാരന്റെ  ജീവിതാനുഭവങ്ങളുടെ കൂടി പിൻബലമുള്ള ഈ കൃതി, ആ കാലഘട്ടത്തിന്റെ ഒരു നേർക്കാഴ്ച്ച കൂടിയാണ്. ഇന്ന് ലോകത്ത് പല വിദ്യാലയങ്ങളിലും സർവ്വകലാശാലകളിലും പാഠ്യവിഷയമാണ് ഈ നോവൽ.
ദരിദ്രരും വിദ്യാഭ്യാസമില്ലാത്തവരും തികഞ്ഞ ഗ്രാമീണരും ആയ കഥാപാത്രങ്ങളുടെ അശ്ലീല ചുവയുള്ളതും വംശീയവെറി ധ്വനിപ്പിക്കുന്നതുമായ സംസാര ശൈലി പച്ചയായി അവതരിപ്പിച്ചത് അക്കാലത്ത് വിവാദങ്ങൾക്ക് വഴിവെയ്ക്കുകയും സെൻസർ ചെയ്യണമെന്ന ആവശ്യം ഉയരുകയും ചെയ്തിരുന്നു. വിവാദ പുസ്തകങ്ങളുടെ പട്ടികയിലും ഈ കൃതി പരാമർശിക്കപ്പെടാറുണ്ട്.
## കഥാസാരം
മഹാസാമ്പത്തിക മാന്ദ്യക്കാലമാണ് കഥയുടെ പാശ്ചാത്തലം
തൊഴിലന്വേഷിച്ച് കാൽഫോർണിയിലെ വിവിധ സ്ഥലങ്ങളിൽ അലയുന്ന രണ്ട് ദരിദ്ര  ഗ്രാമീണരാണ് മുഖ്യ കഥാ പാത്രങ്ങൾ. കാഴ്ചയിലും  സ്വഭാവത്തിലും നേർ വിപരീതങ്ങളായ ഈ രണ്ട് വ്യക്തികളും ആക്സ്മികമായി സുഹൃത്തുകളാവുകയായിരുന്നു. ഒരു ഫാമിൽ ജോലിക്ക് കയറുന്ന ഇവർ അവിടുത്തെ മുതലാളിയും, മറ്റ് തൊഴിലാളികളുമായി ഉണ്ടാക്കുന്ന പ്രശനങ്ങളും അനുഭവങ്ളുമാണ് ൻലിന്റെ കാതൽ.

## പ്രമേയങ്ങൾ പ്രതിപാദ്യ വിഷയങ്ങൾ
മനുഷ്യർ അനുഭവിക്കുന്ന ഒറ്റപ്പെടലുകളും ഏകാന്തതയുമാണ് ഈ നോവലിന്റെ മുഖ്യ പ്രമേയങ്ങളിൽ ഒന്ന്. മുഖ്യ കഥാ പാത്രങ്ങൾ ഇരുവരും കൂട്ടിനു വേണ്ടി ദാഹിക്കുന്നവരാണ്. മനുഷ്യജീവിതത്തിൽ പാരസ്പര്യത്തിനുള്ള പ്രാധാന്യം മിക്ക കഥാപാത്രങ്ങളും  അനുഭവിച്ചറിയുന്നു.
ദുർബലരെ  ചൂഷണം ചെയ്യുക എന്നതിനാണ് അധിപേരും ശ്ക്തി ഉപയോഗിക്കുന്നത് .ഉൾസഹജമായ ദൗർബല്യത്തിൽ നിന്നു തന്നെയാണ് പിൽക്കാലത്ത് ചൂഷണ മനോഭാവം ഉടലെടുക്കുന്നത് എന്ന് ഗ്രന്ഥക്കാരൻ സംർത്ഥിക്കുന്നു.
പുലരാതെ പോകുന്ന സ്വപ്നങ്ങളാണ് മറ്റൊരു പ്രമേയം.
കഥാപാത്രങ്ങളെല്ലാവരും അവരുടേതായിട്ടുള്ള ആഗ്രഹങ്ങളും സ്വപ്നങ്ങളുമുണ്ട്. ഹോളീവുഡ് നടിയാകാൻ ആഗ്രഹിച്ചവളാണ് “കേർളിയുടെ ഭാര്യ “എന്നു മാത്രം നാമമറിയുന്ന സ്തീ കഥാപാത്രം.	താൻ കൂലിക്ക് പണിയെടുക്കുന്നു കൃഷിയിടത്തിൽ ഒരു ചെറിയ തുണ്ട് പൂതോട്ടമാണ് ക്രൂകിസിന്റെ സ്വപ്നം, ഏതാനം ഏക്കർ പറമ്പ് സ്വന്തമായി സ്വപ്നം കാണുന്നവരാണ് കാൻഡിയും ജോർജ്ജും. എന്നാൽ ഓരോ കാരണങ്ങളാൽ ആരുടേയും സ്വപ്നം സാക്ഷാൽക്കരിക്കാതെ പോകുന്നിടത്തു നിന്നാണ് കഥ തുടങ്ങുന്നത്.
സ്തീ കഥാപാത്രം ഒരാളെ ഉള്ളൂ ഇതിൽ .കേർളിയുടെ ഭാര്യ എന്നു മാത്രമാണ് വായനക്കാരൻ അവരെ അറിയുന്നത്. തീർത്തും അസംതൃപതയായ ഒരു സ്തീ.
ദാമ്പത്യ പരാജയം, മോഹഭംഗങ്ങളും ഈ കഥാ പാത്രത്തിലൂടെ ചിത്രീകരിക്കപ്പെടുന്നു.
സ്തീകൾ പുരുഷന്മാരെ വഴിതെറ്റിക്കാൻ വേണ്ടി നടക്കുന്നവരാണ് എന്നതാണ് ചില പുരുഷകഥാപാത്രങ്ങൾ ആവർത്തിച്ചു വ്യക്തമാക്കുന്നത്. സ്തീ വർഗ്ഗത്തെക്കുറിച്ച് മതിപ്പുവാക്കുന്നതല്ല നോവലിലെ ചിതീകരണം
ദാരിദ്രം, സാമൂഹിക സുരക്ഷിതമിലായ്മ, തൊഴിൽ രാഹിത്യം എന്നിവയെല്ലാം നടമാടിയിരുന്ന ഒരു ഇരുണ്ട കാലഘട്ടമായ മഹാസാമ്പത്തിക മാന്ദ്യത്തെ ഈ നോവൽ പച്ചയായി വരച്ചു കാട്ടൂന്നു.

## അവലംബം

### ബിബ്ലിയോഗ്രഫി

* 

## പുറത്തേക്കുള്ള കണ്ണികൾ

* Photos of the first edition of ''Of Mice and Men''
*1953 ''Best Plays'' radio adaptation of play version at Internet Archive

വർഗ്ഗം:ഗ്രന്ഥങ്ങൾ
വർഗ്ഗം:നോവലുകൾ
വർഗ്ഗം:ഇംഗ്ലീഷ് ഗ്രന്ഥങ്ങൾ
വർഗ്ഗം:ഇംഗ്ലീഷ് നോവലുകൾ
വർഗ്ഗം:20-ആം നൂറ്റാണ്ടിലെ നോവലുകൾ
അലെക്നാഗിക്, അലാസ്ക

**അലെക്നാഗിക്** അമേരിക്കൻ ഐക്യനാടുകളിലെ അലാസ്കയിൽ അസംഘടിത ബറോയിലെ ദില്ലിംഗ്ഘാം സെൻസസ് ഏരിയായിൽപ്പെട്ട ഒരു രണ്ടാം ക്ലാസ് പട്ടണമാണ്.  2010 ലെ യു.എസ്. സെൻസസ് പ്രകാരം 219 ആയിരുന്ന ഈ പട്ടണത്തിലെ ജനസംഖ്യ 2000 ൽ 221 ആയി വർദ്ധിച്ചിരുന്നു. 

## ഭൂമിശാസ്ത്രം
ഡില്ലിംഗ്ഹാമിൽ നിന്ന് 16 മൈൽ (26 കിലോമീറ്റർ) വടക്കുപടിഞ്ഞാറായി അലക്നാഗിക് തടാകത്തിന്റെ തെക്കുകിഴക്കേ അറ്റത്തുള്ള വുഡ് നദിയുടെ ഉറവിടത്തിലാണ് അലക്നാഗിക് പട്ടണം സ്ഥിതിചെയ്യുന്നത്. അലെക്നാഗിക് തടാകത്തിന്റെ പേരിലാണ് പട്ടണം അറിയപ്പെടുന്നത്. 

അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾപ്രകാരം പട്ടണത്തിന്റെ ആകെ വിസ്തീർണ്ണം 41.5 ചതുരശ്ര മൈൽ (107.5 ചതുരശ്ര കിലോമീറ്റർ ) ആണ്. അതിൽ 24.5 ചതുരശ്ര മൈൽ (63.5 ചതുരശ്ര കിലോമീറ്റർ) കരഭൂമിയും ബാക്കി 17.0 ചതുരശ്ര മൈൽ (44.0 ചതുരശ്ര കിലോമീറ്റർ ) അല്ലെങ്കിൽ 40.89 ശതമാനം ജലം ഉൾപ്പെട്ടതുമാണ്. 

## കാലാവസ്ഥ

## അവലംബം

## ബാഹ്യ ലിങ്കുകൾ

* Aleknagik  at the Community Database Online from the Alaska Division of Community and Regional Affairs
* Maps from the Alaska Department of Labor and Workforce Development: 2000, 2010

വർഗ്ഗം:അലാസ്കയിലെ പട്ടണങ്ങൾ
നികിത സ്റ്റനെസ്ക്യു

റുമേനിയൻ കവിയും ഉപന്യാസകാരനുമായിരുന്നു **നികിത സ്റ്റനെസ്ക്യു**.(ജ: മാർച്ച് 31, 1933 – ഡിസം: 13, 1983 )

1952ൽ സ്റ്റനെസ്ക്യു ബുക്കാറെസ്റ്റ്  സർവ്വകലാശാലയിൽ , ഭാഷാശാസ്ത്രം, തത്ത്വചിന്ത, സാഹിത്യം എന്നിവ പഠിക്കാൻ ചേർന്ന  സ്റ്റനെസ്ക്യുപഠനശേഷം പല സാഹിത്യമാസികകളുടെയും എഡിറ്ററായി. 1975ൽ അദ്ദേഹം ഹെർഡർ സമ്മാനത്തിനു അർഹനായി. 1979ൽ നോബൽ പുരസ്ക്കാരത്തിനും നിർദ്ദേശിക്കപ്പെട്ടിരുന്നു.

## പുറംകണ്ണി
 Romanian Poetry - Nichita Stanescu

വർഗ്ഗം:1933-ൽ ജനിച്ചവർ
വർഗ്ഗം:1983-ൽ മരിച്ചവർ
കാട് പൂക്കുന്ന നേരം (ചലച്ചിത്രം)

ഡോ. ബിജു സംവിധാനം ചെയ്ത മലയാള ചലച്ചിത്രമാണ് **കാട് പൂക്കുന്ന നേരം**. ഇരുപത്തിയൊന്നാമത് കേരള രാജ്യാന്തര ചലച്ചിത്രമേളയിലെ മത്സര വിഭാഗത്തിലേക്ക്  തെരെഞ്ഞെടുക്കപ്പെട്ട രണ്ട് മലയാള ചലച്ചിത്രങ്ങളിലൊന്നായിരുന്നു ഇത്.

## പ്രമേയം
മാവോയിസ്റ്റ് ആരോപണത്തെ തുടർന്ന് കാട് കയറുന്ന ഒരുപറ്റം ആളുകളുടെ കഥയാണ് ഈ  ചിത്രം പറയുന്നത്. രണ്ടുപേർ കാട്ടിൽ അകപ്പെടുന്നതും തുടർന്നുണ്ടാകുന്ന സംഭവവികാസങ്ങളുമാണ് ചിത്രത്തിന്റെ പ്രമേയം. അധികാരവർഗത്തിന്റെ ചൂഷണത്തിനും അടിച്ചമർത്തലിനും ഇരയാകുന്ന ദളിതരേയും ആദിവാസികളേയും അഭിമുഖീകരിക്കുന്ന സിനിമ ആനുകാലിക രാഷ്ട്രീയം മാവോയിസ്റ്റ് ഭീഷണി സ്ഥാനത്തും അസ്ഥാനത്തും ഉപയോഗിക്കുന്നതിലെ പൊരുത്തക്കേടും പൊള്ളത്തരവും ഉന്നയിക്കുന്നു. പാർശ്വവത്കരിക്കപ്പെട്ടവരുടെ അവകാശങ്ങൾക്കായി പോരാടുന്നവരും ഭരണകൂടവും തമ്മിലുള്ള പോരാട്ടമാണ് കാട് പൂക്കുന്ന നേരം. മാവോവാദി നേതാവായ സ്ത്രീയെ അറസ്റ്റ് ചെയ്യാൻ നിയോഗിക്കപ്പെട്ട് കാട്ടിലേക്ക് തിരിക്കുന്ന ഒരു പോലീസുകാരനിലൂടെയാണ് സിനിമയുടെ യാത്ര. കാട്ടിൽ ഒറ്റപ്പെടുമ്പോൾ പോലീസുകാരൻ നിസ്സഹായനാകുകയും എന്നാൽ നായിക വഴികാട്ടിയാവുകയും ചെയ്യുന്നു. ആരെയാണോ വേട്ടയാടേണ്ടത് അവർ തന്റെ രക്ഷകയാകുന്നത് തിരിച്ചറിയുന്നതാണ് സിനിമയുടെ ശക്തി

## അഭിനേതാക്കൾ
ഇന്ദ്രജിത്ത്റീമ കല്ലിങ്കൽ, പ്രകാശ് ബാരെ, ഇർഷാദ്, ഇന്ദ്രജിത്ത്, കൃഷ്ണൻ ബാലകൃഷ്ണൻ എന്നിവരാണ് പ്രധാന അഭിനേതാക്കൾ. 
## ലൊക്കേഷൻ
കോന്നി, കല്ലാറിന്റെ തീരത്തുള്ള അടവി, അച്ചൻകോവിൽ വനമേഖല എന്നിവടങ്ങളിലായിരുന്നു ഈ ചിത്രത്തിന്റെ പ്രധാന ലൊക്കേഷൻ. 
## ചലച്ചിത്ര മേളകളിൽ
* മോൺട്രിയൽ ചലച്ചിത്ര മേള (2016)
* യൂറേഷ്യ അന്താരാഷ്‌ട്ര ചലച്ചിത്ര മേളയുടെ മത്സര വിഭാഗത്തിലേക്ക് തെരഞ്ഞെടുക്കപ്പെട്ടു (2016)
* ആസ്ട്രേലിയയിലെ ഏഷ്യാ പസഫിക് സ്‌ക്രീൻ അവാർഡിനായുള്ള മത്സര വിഭാഗത്തിലേക്ക് തെരഞ്ഞെടുക്കപ്പെട്ടു (2016)
* ഇരുപത്തിയൊന്നാമത് കേരള രാജ്യാന്തര ചലച്ചിത്രമേളയിലെ മത്സര വിഭാഗത്തിലേക്കു തെരഞ്ഞെടുക്കപ്പെട്ടു. (2016)

## അവലംബം


വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഡി. ബിജു സം‌വിധാനം ചെയ്ത ചലച്ചിത്രങ്ങൾ
മില്ലാർഡ് ഫിൽമോർ

അമേരിക്കൻ ഐക്യനാടുകളുടെ 13ആമത്തെ പ്രസിഡന്റായിരുന്നു **മില്ലാർഡ് ഫിൽമോർ (Millard Fillmore ).** 1850 മുതൽ 1853വരെ അമേരിക്കയുടെ പ്രസിഡന്റായ മില്ലാർഡ് അമേരിക്കയിലെ വിഗ് പാർട്ടിയിൽ നിന്നുള്ള അവസാനത്തെ പ്രസിഡന്റായിരുന്നു. പശ്ചിമ ന്യൂയോർക്ക് സ്‌റ്റേറ്റിൽ നിന്നുള്ള ഒരു അഭിഭാഷകനായിരുന്നു മില്ലാർഡ്.

## അവലംബം

വർഗ്ഗം:അമേരിക്കൻ പ്രസിഡണ്ടുമാർ
വർഗ്ഗം:അമേരിക്കൻ വൈസ് പ്രസിഡന്റുമാർ
വർഗ്ഗം:1800-ൽ ജനിച്ചവർ
വർഗ്ഗം:1874-ൽ മരിച്ചവർ
പഞ്ചപാണ്ഡവർ

**പഞ്ചപാണ്ഡവർ** 1980 ൽ നിർമ്മിക്കപ്പെട്ട നടരാജൻ സംവിധാനം ചെയ്ത ഒരു പുറത്തിങ്ങാത്ത മലയാള ചിത്രമാണ്. മലയാള സിനിമയിലെ ആക്ഷൻ ഹീറോയായിരുന്ന ജയൻ അഭിനയിച്ചു പൂർത്തിയാക്കിയതും റിലീസ് ചെയ്യാത്തതുമായ ബ്ലാക്ക് & വൈറ്റ് ചിത്രമാണിത്. 

## കഥയുടെ ചുരുക്കം
പഞ്ചാപണ്ഡവർ അഞ്ചു സുഹൃത്തുക്കളുടെ കഥയാണ്. ജയൻ, രാഘവൻ, പൂജപ്പുര രവി, ചാക്യാർ രാജൻ, ബാലാജി എന്നിവർ അവതരിപ്പിച്ച കഥാപാത്രങ്ങൾ ജോലി തേടി മുംബെയിൽ എത്തുന്നു. സുന്ദരിയായ ഒരു നഴ്സ് അവിടെ അവർക്കു സഹായം ചെയ്യുന്നു. പിന്നീട് എല്ലാവരും മനസ്സിലാക്കുന്നു ഓരോരുത്തരും നഴ്സിനെ വിവാഹം കഴിക്കാൻ ആഗ്രഹിക്കുന്നു. സൌമിനിയാണ് നായികയെ അവതരിപ്പിച്ചത്.

## അഭിനയിച്ചവർ
*ജയൻ
*രാഘവൻ
*പൂജപ്പുര രവി 
*അബു സലിം
*ടി.പി. മാധവൻ
*സൌമിനി
*ബാലാജി
*ചാക്യാർ രാജൻ

## അല്‌പവിഷയം
പഞ്ചപാണ്ഡവർ 38 വർഷങ്ങൾക്കു ശേഷവും ലാബിലെ പെട്ടിയിൽ വിശ്രമിക്കുന്നു. സിനിമയുടെ നെഗറ്റീവ് ചെന്നൈയിലെ പ്രസാദ് കളർ ലാബിലാണ് സൂക്ഷിച്ചിരിക്കുന്നത്. സിനിമയുടെ നിർമ്മാതാക്കളായ നടരാജ് അസോസിയേറ്റസും വിതരണക്കാരായ സഫയർ ഫിലിംസും തമ്മിലുള്ള തർക്കങ്ങളും കോടതി നടപടികളും അതോടൊപ്പം അക്കാലത്ത് കളർ ചിത്രങ്ങളുടെ തള്ളിക്കയറ്റവും സിനിമയുടെ റിലീസിനെ പ്രതികൂലമായി ബാധിച്ചു. പ്രശസ്തായ പല വ്യക്തികളും പിന്നീട് സിനിമയുടെ റിലീസിനായി പരിശ്രമിച്ചിരുന്നുവെങ്കിലും അജ്ഞാതമായ കാരണങ്ങളാൽ ഇപ്പോഴും ചിത്രം വെളിച്ചം കാണാതെ പെട്ടിയിലുറങ്ങുന്നു. ഒരു ദിവസം ചിത്രം വെളിച്ചം കാണുമെന്നു തന്നെയാണ് കേരളത്തിലെ ജയൻഫാൻസ് ഇപ്പോഴും വിശ്വസിക്കുന്നത്. അന്നത്തെക്കാലത്ത് മുംബൈയിൽ ചിത്രീകരിച്ച ചിത്രത്തിലെ അതുല്യമായ സ്റ്റണ്ട് സീനുകളെക്കുറിച്ച് (ജയനെ പ്രശസ്ത്നാക്കിയത് ഇത്തരം ഡ്യൂപ്പില്ലാതെയുള്ള സ്റ്റണ്ട് സീനുകളായിരുന്നു) വാർത്തകളുണ്ടായിരുന്നു.

## അവലംബം
വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ
എൽ.വി. ഹരികുമാർ

പ്രമുഖ മലയാള സാഹിത്യകാരനും സാംസ്കാരികപ്രവർത്തകനും നിരവധി സാഹിത്യ സംബന്ധമായ ലേഖനങ്ങളുടെ രചയിതാവുമാണ് എൽ. വി. ഹരികുമാർ. 2005-ൽ മികച്ച ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം നേടിയ **[[പനമ്പിള്ളി ഗോവിന്ദമേനോൻ (ചരിത്രവഴിയിലെ ദീപശിഖ)]]** എന്ന ഗ്രന്ഥത്തിന്റെ രചയിതാവാണ് അദ്ദേഹം.

## ജീവിതരേഖ
1968-ൽ തിരുവനന്തപുരത്ത് കരമന, നെടുങ്കാട്ടിൽ ജനനം. നെടുംകാട് ഗവൺമെന്റ് യു. പി. സ്കൂൾ, എസ്. എം. വി. സ്കൂൾ, തിരുവനന്തപുരം ഗവണ്മെന്റ് ആർട്സ് കോളേജ് എന്നിവിടങ്ങളിൽ വിദ്യാഭ്യാസം.

വർഗ്ഗം:മലയാള എഴുത്തുകാർ - അപൂർണ്ണലേഖനങ്ങൾ
വർഗ്ഗം:ജീവചരിത്രത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
താജ് വിവാന്ത

2010 സെപ്റ്റംബറിൽ രാകേഷ് സർണ എംഡിയും സിഇഒയുമായി സ്ഥാപിച്ച ഇന്ത്യൻ ഹോട്ടൽ ചെയിനാണ് വിവാന്ത ബൈ താജ്.   താജ് ഗ്രൂപ്പിൻറെ അനുബന്ധ സ്ഥാപനമായ ദി ഇന്ത്യൻ ഹോട്ടൽസ്‌ കമ്പനി ലിമിറ്റഡിൻറെ ഭാഗമാണ് താജ് വിവാന്ത. 

## അവതരണം
താജ് ഗ്രൂപ്പിൻറെ അനുബന്ധ സ്ഥാപനമായ ദി ഇന്ത്യൻ ഹോട്ടൽസ്‌ കമ്പനി ലിമിറ്റഡിൻറെ പുതിയ ബ്രാൻഡ്‌ ആണ് താജ് വിവാന്ത. ഈ ബ്രാൻഡ്‌ വന്നതിടെ 19 ഹോട്ടലുകൾ ഈ ബ്രാൻഡിൻറെ കീഴിലായി.  അവരുടെ മുൻപത്തെ സംരംഭമായ ദി ഗേറ്റ് വേ ഹോട്ടൽസിൻറെ വിജയത്തിനു പിന്നാലെയാണ് ഈ ബ്രാൻഡ്‌ കൊണ്ടുവന്നത്.  ഏറ്റവും മുന്തിയ ഗണത്തിൽപ്പെട്ട ആഡംബര ഹോട്ടലുകളായാണ് വിവാന്ത ബൈ താജ് ബ്രാൻഡ്‌ ചെയ്യപ്പെടുന്നത്.

## സ്ഥലങ്ങൾ
### ബാംഗ്ലൂർ
മഹാത്മാഗാന്ധി റോഡ്‌ 
വൈറ്റ്ഫീൽഡ് – ഇന്റർനാഷണൽ ടെക് പാർക്ക്‌, ബാംഗ്ലൂർ (ഐടിപിബി)
യശ്വന്ത്പൂർ
ബാംഗ്ലൂർ എയർപോർട്ട്

### ചെന്നൈ
കന്നെമര
ഫിഷർമാൻസ് കോവ്

### കോയമ്പത്തൂർ
മുൻ സൂര്യ ഇന്റർനാഷണൽസ് (5 സ്റ്റാർ), റേസ് കോർസ്, കോയമ്പത്തൂർ 
റെസിഡൻസി

### കൂർഗ്
മടികേരി 

### ഫരീദാബാദ്
സൂരജ്കുണ്ട് റോഡ്‌

### ഗോവ
ഫോർട്ട്‌ ആഗോഡ – നോർത്ത് ഗോവ
ഹോളിഡേ വില്ലേജ് – നോർത്ത് ഗോവ
പനാജി – നോർത്ത് ഗോവ

### ഗുവാഹത്തി
ഖനപര (ജി. എസ്. റോഡ്‌)

### ഹൈദരാബാദ്
ബീഗംപെട്ട്

### ജോധ്പൂർ
ഹരി മഹൽ

### കേരള
ബേക്കൽ 
കോവളം – തിരുവനന്തപുരം
കുമരകം
മലബാർ - കൊച്ചി
തിരുവനന്തപുരം

### ലക്നോ
ഗോംട്ടി നഗർ

### മുംബൈ
താജ് പ്രസിഡന്റ്‌ / താജ് ഹരി
അംബാസഡർ

### പൂനെ
വിവാന്ത
ഗേറ്റ് വേ

### രന്തംബോർ
സവായ് മധോപൂർ

### ശ്രീനഗർ
ദാൽ വ്യൂ 
### വിദേശ ഹോട്ടലുകൾ
മാൽദീവ്സ്
കോറൽ റീഫ്

### ശ്രീലങ്ക
ബെൻട്ടോട്ട

### മലേഷ്യ
ലാങ്ങ്കവി

## അവലംബം


## പുറത്തേക്കുള്ള കണ്ണികൾ

* 
* Delhi Hotels 

വർഗ്ഗം:ഹോട്ടലുകൾ
വർഗ്ഗം:ചെന്നൈയിലെ ഹോട്ടലുകൾ
താജ് കന്നിമര
സാമ്പത്തികശാസ്‌ത്രത്തിനുള്ള നോബൽ സമ്മാനം

ആൽഫ്രഡ് നോബലിന്റെ സ്മരണാർത്ഥം ധനതത്ത്വശാസ്ത്രരംഗത്തെ മികച്ച സേവനങ്ങൾക്ക് നല്കുന്ന പുരസ്കാരമാണ് *"ആൽഫ്രഡ് നോബലിന്റെ സ്മരണാർത്ഥം സാമ്പത്തികശാസ്ത്രത്തിനുള്ള സ്വെറിഗ്സ് റിക്സ്ബാങ്ക് സമ്മാനം"* എന്ന ഔദ്യോഗികനാമത്തിലറിയപ്പെടുന്ന, **സാമ്പത്തികശാസ്ത്രത്തിനുള്ള  നോബൽസമ്മാനം**. (ഇംഗ്ലീഷ്:The Sveriges Riksbank Prize in Economic Sciences in Memory of Alfred Nobel, സ്വീഡിഷ്: Sveriges riksbanks pris i ekonomisk vetenskap till Alfred Nobels minne) 1969 മുതൽ  വർഷംതോറും റോയൽ സ്വീഡിഷ് അക്കാദമി  ധനതത്ത്വശാസ്ത്രരംഗത്തെ ഗവേഷകർക്ക് ഈ പുരസ്കാരം നല്കിവരുന്നു. 

1969ൽ ആദ്യത്തെ ധനതത്ത്വശാസ്ത്ര നോബൽസമ്മാനത്തിന് അർഹരായത് റെയ്ഗ്നർ ഫ്രിഷ്, ജാൻ ടിൻബെർഗൻ എന്നിവരാണ്. പുരസ്കാരം നേടുന്ന ഓരോരുത്തർക്കും മെഡലും ബഹുമതിപത്രവും പണവും സമ്മാനമായി നല്കുന്നു. 
വാസ്തവത്തിൽ ആൽ‌ഫ്രഡ് നോബൽ ഏർപ്പെടുത്തിയ അഞ്ചു നോബൽ സമ്മാനങ്ങളിൽ ഉൾപ്പെട്ടതായിരുന്നില്ല സാമ്പത്തികശാസ്ത്രത്തിനുള്ള നോബൽസമ്മാനം. ഇങ്ങനെയൊരു സമ്മാനത്തെക്കുറിച്ച് അദ്ദേഹം തന്റെ വിൽപത്രത്തിൽ പറഞ്ഞിട്ടില്ലായിരുന്നു. 1968-ൽ സ്വീഡിഷ്‌ ബാങ്കായ സ്വെറിഗ്‌സ്‌ റിക്സ്ബാങ്ക്‌, അവരുടെ 300ാം വാർഷികത്തിൽ നോബലിനോടുള്ള ആദരസൂചകമായി നോബലിന്റെ പേരിൽ സാമ്പത്തികശാസ്‌ത്രത്തിനുള്ള നോബൽ സമ്മാനം കൂടി ചേർത്തു. സാമ്പത്തികശാസ്‌ത്രത്തിലെ നോബൽ സമ്മാനജേതാവിനെ തെരഞ്ഞെടുക്കാനുള്ള ഉത്തരവാദിത്തം കൂടി റോയൽ സ്വീഡിഷ്‌ അക്കാദമി ഓഫ്‌ സയൻസിൽ നിക്ഷിപ്‌തമാണ്‌. നോബലിന്റെ മരണവാർഷികദിനമായ ഡിസംബർ 10-ന് സ്റ്റോക്ക്‌ഹോമിൽ വച്ചാണ് ഈ അവാർഡ് നൽകുന്നത്.
## അവാർഡ് ജേതാക്കൾ
സാമ്പത്തികശാസ്ത്രത്തിനുള്ള നോബൽ സമ്മാനം നേടിയവരുടെ പട്ടിക.

## അവലംബം

വർഗ്ഗം:നോബൽ സമ്മാനം
സേതു

**സേതു** എന്നത് കൊണ്ട് ഉദ്ദേശിക്കുന്നത്: 
* രാമസേതു, സീതയെ രക്ഷിക്കാനായുള്ള ലങ്കയിലേക്കുള്ള പ്രയാണത്തിൽ, ഹൈന്ദവ ദൈവമായ രാമനും അദ്ദേഹത്തിന്റെ വാനരസേനയും ചേർന്ന് നിർമ്മിച്ച പാലം.

## വ്യക്തികൾ
* സേതു (സാഹിത്യകാരൻ), മലയാളസാഹിത്യകാരൻ
* സേതു (നടൻ), ചലച്ചിത്രനടൻ

## ചലച്ചിത്രങ്ങൾ
* സേതു (ചലച്ചിത്രം), 1999-ലെ തമിഴ് ചലച്ചിത്രം
ഹുവാങ്ഹിടൈറ്റൻ

മാക്രോനർനിയ എന്ന ജീവശാഖയിൽ പെട്ട ഒരു ദിനോസർ ജെനുസ് ആണ് **ഹുവാങ്ഹിടൈറ്റൻ** . തുടക്ക ക്രിറ്റേഷ്യസ് കാലത്ത് ആണ് ഇവ ജീവിച്ചിരുന്നത്. ഫോസ്സിൽ കണ്ടു കിട്ടിയിട്ടുള്ളത് ചൈനയിൽ നിന്നും ആണ്. സസ്യഭോജികൾ ആയിരുന്നു ഇവ . ടൈപ്പ് സ്പീഷീസ് പേര് Huanghetitan liujiaxiaensis നല്കിയത് 2006 -ൽ ആണ് . പേരിന്റെ അർഥം മഞ്ഞ പുഴയുടെ ടൈറ്റൻ എന്നാണ്. രണ്ടു ഉപവർഗ്ഗങ്ങൾ ആണ് ഇവയ്ക്ക് ഇപ്പോൾ നിലവിൽ ഉള്ളത് .

## ഫോസിൽ
2004 ൽ  ആണ് ഇവയുടെ ഫോസിൽ ഖനനം ചെയ്തത് . 2006 ൽ വർഗ്ഗീകരണവും നടന്നു.  ഫോസിൽ ആയി കിട്ടിയിട്ടുള്ള ഭാഗങ്ങൾ ഇവയാണ് , രണ്ടു നട്ടെല്ലിന്റെ ഭാഗം , ഇടുപ്പെല്ലിന്റെ ഭാഗം , വാരി എല്ലുകൾ , തോൾ പലക.

## ശരീര ഘടന
ഇവയുടെ വാരി എല്ലിന് 3 മീറ്റർ നീളം ആണ് കണക്കാക്കിയിട്ടുള്ളത് ഇത് വെച്ച് നോക്കുംപ്പോൾ ഇന്നേ വരെ ഭൂമിയിൽ ജീവിച്ചവയിൽ ഏറ്റവും ബ്രഹുത്തായ ശരീരം ഉള്ള ജീവി ആവും ഇവ. ഏഷ്യയിൽ നിന്നും കണ്ടെത്തിയതിൽ വെച്ച് ഏറ്റവും വലിയ ദിനോസറുകളുടെ കൂട്ടത്തിൽ ആണ് ഇവ പെടുക .

## കുടുംബം
സോറാപോഡ് കുടുംബത്തിൽപെട്ട പെട്ട ദിനോസർ ജെനുസ് ആണ് ഹുവാബിസോറസ് .

## അവലംബം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
വെള്ളപ്പുള്ളിമുളസ്രാവ്

തീര കടൽവാസിയായ ഒരു മൽസ്യമാണ് **വെള്ളപ്പുള്ളിമുളസ്രാവ് ** അഥവാ **Whitespoted Bamboo Shark (Whitespoted Bamboo Shark). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## ശരീര ഘടന
ഒരു മീറ്റർ വരെ നീളം വെക്കുന്ന ചെറിയ സ്രാവാണ് ഇവ. തവിട്ടു നിറത്തിൽ ഉള്ള ശരീരത്തിൽ വെള്ള യും ഇരുണ്ട നിറത്തിലും ഉള്ള പുള്ളികൾ കാണാം . ശരീരത്തെ ചുറ്റി ഇരുണ്ട നിറത്തിൽ ഉള്ള വലയങ്ങളും ഉണ്ട്. 

## ആവാസ വ്യവസ്ഥ
പവിഴ പുറ്റുകളുടെ മദ്ധ്യേ ആണ് ഇവയുടെ ഇഷ്ട വാസ സ്ഥലം . പസിഫിക് സമുദ്രത്തിലെ പവിഴ പുറ്റുകളിൽ ആണ് ഇവയെ സാധാരണ കാണുന്നത്. രാത്രി സഞ്ചാരികൾ ആയ സ്രാവാണ് .

## കുടുംബം
ചിലോസിസിലിയം എന്ന ജെനുസിൽ ഉള്ള ഇവ കാർപെറ്റ് സ്രാവുകളുടെ കുടുംബത്തിൽ ഉള്ളവയാണ് . മുട്ടയിടുന്ന ഇനത്തിൽ പെട്ട സ്രാവാണ് ഇവ.

## അവലംബം

## ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:സ്രാവുകൾ
ദ ഗോൾഡൺ നോട്ട്ബുക്ക്

ബ്രിട്ടിഷ്ക്കാരിയും നോബേൽ സാഹിത്യ ജേതാവുമായ ഡോറിസ് ലെസ്സിംഗിന്റെ നോവലാണ് ***ദ ഗോൾഡൺ നോട്ട്ബുക്ക്*** (The Golden Notebook). 1962ലാണ് ഇത് പ്രസിദ്ധീകൃതമായത്.

രണ്ടാം ലോകയുദ്ധാന്തര പശ്ചാത്തലത്തിൽ രചിക്കപ്പെട്ട ഈ നോവലിൽ യുദ്ധങ്ങളുടെ നിരർഥതയും, സ്റ്റാലിനിസത്തിന്റെ ഗതിയും , കമ്മ്യൂണിസ്റ്റ് ആശയങ്ങളും, ബ്രിട്ടിഷ് കമ്മ്യൂണിസ്റ്റ് പാർട്ടിയും, പുതുതായി രൂപം കൊണ്ടുവരുന്ന ഫെമിനിസവും എല്ലാം സജീവ ചർച്ചാ വിഷയമാവുന്നു. 1923നു ശേഷം രചിക്കപ്പെട്ടിട്ടൂള്ള ഏറ്റവും മികച്ച   നൂറ് ഇംഗ്ലീഷ് നോവലുകളൂടെ കൂട്ടത്തിൽ ടൈം മാഗസിൻ 2005ൽ ഈ കൃതിയും ഉൾപ്പെടുത്തിയിരുന്നു.
## കഥാസാരം
അന്ന ഫ്രീമാൻ വൾഫ് (Anna Freeman Wulf) എന്ന ഒരു പുത്തൻ എഴുത്തുക്കാരിയുടെ ജീവിതവും അനുഭവങ്ങളും ചിന്തകളും അവതരിപ്പിക്കുന്നതാണ് നോവൽ. രണ്ടാം ലോകയുദ്ധക്കാലത്ത് റോഡേഷ്യയിൽ കഴിഞ്ഞ അന്ന പിന്നീട് ഇംഗ്ലണ്ടിലേക്ക് കുടിയേറുന്നു.വിവാഹ മോചിതയായ അന്ന അവളുടെ കൗമാരിക്കാരി മകൾ ജാനറ്റിനു സിം.
ഗിൾ മദറാണ്. 

കഥയുടെ മുക്കാൽ ഭാഗവും അന്നയുടെ നാലു ഡൈറികളും അവയുടെ ഉള്ളടക്കവുമാണ്. ബ്ലൂ, യെല്ലൊ,ബ്ലാക്ക്, റെഡ് എന്നീ നോട്ടുബുക്കുകളൾ അന്നയുടെ ജീവിതത്തിന്റെ ഓരോ ഘട്ടത്തെയോ, ചിന്തകളേയോ അടക്കം ചെയ്തിരിക്കുന്നു.

ബ്ലൂ നോട്ട്ബുക്ക് അവളുടെ സ്വകാര്യ ഡൈയിറിയാണ്.അവളുടെ സ്വപ്നങ്ങളും, സ്മരണകളും, വൈകാരിക ജീവിതവും എല്ലാമാണ് അവിടെ കാണുന്നത്.
യെല്ലൊ നോട്ട്ബുക്ക് അന്ന ഇപ്പോൾ രചിച്ചുകൊണ്ടിരിക്കുന്ന നോവലിനുള്ള ആശയങ്ങളും ഡ്രാഫ്റ്റും ഉൾക്കൊള്ളുന്നു

ബ്ലാക്ക് ബുക്ക് അന്നയുടെ ആഫ്രിക്കൻ ( റോഡേഷ്യ  ) ജീവിതവും എഴുത്തുക്കാരിയായി തുടങ്ങിയ കാലവും ഉൾക്കൊള്ളുന്നു.
റെഡ് ബുക്ക് അന്നയുടെ കമ്മ്യൂണിസ്റ്റായ ജീവിതവും രാഷ്ട്രീയ ചിന്തകളും കുറിച്ചിരിക്കുന്ന ഇടമാണ്.
ഈ ബുക്കുകളെലാം കൂടി കോർത്തിണക്കികൊണ്ട് സ്വർണ്ണ കളറുള്ള ഒരു നോട്ട് ബുക്കിലാക്കാനുള്ള ശ്രമമാണ്  നോവലിന്റെ ഒടുവിൽ നാം കാണുക.
## പ്രമേയങ്ങൾ
ധാരാളം കാലിക വിഷയങ്ങൾ ഈ നോവൽ കൈകാര്യം ചെയ്യുന്നു.ഇവയിൽ പ്രധാനപ്പെട്ട ചിലത്:
ശീതയുദ്ധം
സ്റ്റാലിനിസം
ആണവനശീകരണ ഭീഷണി
വനിത വിമോചനം
ജോലിസ്ഥലത്തുള്ള സംഘർഷങ്ങൾ
പ്രണയം
മാതൃത്തം
രാഷ്ട്രീയം

വർഗ്ഗം:നോവലുകൾ
വർഗ്ഗം:ഇംഗ്ലീഷ് നോവലുകൾ
വർഗ്ഗം:ഇംഗ്ലീഷ് ഗ്രന്ഥങ്ങൾ
വർഗ്ഗം:സ്ത്രീപക്ഷ നോവലുകൾ
വർഗ്ഗം:20-ആം നൂറ്റാണ്ടിലെ നോവലുകൾ
അംഗഭംഗം (ഭാഷാശാസ്ത്രം)

മൂലദ്രാവിഡത്തിലെ ഒരു ശാഖ മലയാളമായി പരിണമിച്ചപ്പോൾ ചില പദങ്ങൾക്ക് അക്ഷരലോപം (syncopation) തുടങ്ങിയ ചില വൈരൂപ്യങ്ങൾ വന്നതിനെ കുറിക്കുവാൻ എ.ആർ. രാജരാജവർമ്മ കൊടുത്തിരിക്കുന്ന സംജ്ഞ ആണ്‌ **അംഗഭംഗം**. കൊടുന്തമിഴ് പരിണമിച്ചാണ്‌ മലയാള ഭാഷ ഉണ്ടായത് എന്ന വാദത്തെ സാധൂകരിക്കാനായി അവതരിപ്പിച്ച ആറു നയങ്ങളിൽ ഒന്നാണിത്. തമിഴിലെ ഉദ്ദേശിക, സംബന്ധിക പദങ്ങൾക്ക് അംഗഭംഗം സംഭവിച്ച് മലയാള വാക്കുകളായി പരിണമിച്ചു. പഴയ ചില പ്രകൃതിപ്രത്യയങ്ങൾക്കാണ് ഈ മാറ്റമുണ്ടായത്. ആദിയും അന്തവും നഷ്ടപ്പെട്ട രീതിയിൽ കാണപ്പെടുന്ന ഇത്തരം ശബ്ദങ്ങളുടെ ആഗമത്തെക്കുറിച്ച് ഭിന്നാഭിപ്രായങ്ങളാണുള്ളത്. ഉദാഹരണമായി 'ക്കു' എന്ന വിഭക്തി പ്രത്യയം 'ഉ' എന്നും, 'ഉടയ' എന്നത് 'ഉടെ-ടെ' എന്നും ചുരുങ്ങിയിരിക്കുന്നു. പ്രകൃതിക്കുണ്ടാകുന്ന അംഗഭംഗത്തിന്, പെയർ > പേർ; ആകും > ആം എന്നിവ ഉദാഹരണങ്ങൾ ആണ്‌. 
## അവലംബം

## ഇതും കാണുക
*അനുനാസികാതിപ്രസരം
*പുരുഷഭേദനിരാസം
*താലവ്യാദേശം
*സ്വരസംവരണം
*ഖിലോപസംഗ്രഹം
പിക്സെൽ സ്മാർട്ഫോൺ

ഗൂഗിൾ രൂപകല്പന ചെയ്ത് എച്ച്ടിസി കോർപറേഷൻ നിർമിച്ച ആൻഡ്രോയിഡ് സ്മാർട്‌ഫോണുകൾ ആണ് പിക്സെൽ, പിക്സെൽ എക്സ് എൽ എന്നിവ.
ഒക്ടോബർ 4, 2016 ന്  ആണ് ഗൂഗിൾ ഈ രണ്ടു ഫോണുകൾ അവതരിപ്പിച്ചത്. 
ഗൂഗിൾ പിക്സെൽ നിരയിലെ ആദ്യ സ്മാർട്‌ഫോണുകളായ പിക്സെൽ, പിക്സെൽ എക്സ് എൽ എന്നിവ ആൻഡ്രോയിഡ് 7.1 നോഗറ്റ് പതിപ്പുമായി പുറത്തിറങ്ങുന്ന ആദ്യ ഫോണുകളാവും.

## വികസനം
ഗൂഗിൾ നേരത്തെ മറ്റു ഫോൺ നിർമാതാക്കളുമായി സഹകരിച്ചു നെക്സസ് നിരയിലുള്ള ഫോണുകൾ അവതരിപ്പിച്ചിരുന്നു. നെക്സസ് ഫോണുകൾ പൊതുവെ ആൻഡ്രോയിഡ് അടിസ്ഥാനമാക്കി പ്രവർത്തിക്കുന്ന ഫോണുകളുടെ ഇടയിൽ ഒരു റഫറൻസ് ഉപകരണമായി ആണ് കണക്കാക്കപ്പെടുന്നതെങ്കിലും, അതത് നിർമാതാക്കളുടെ മറ്റ്‌ ഉപകരണങ്ങളുമായുള്ള സാദൃശ്യം വ്യക്തമായിരുന്നു. എന്നാൽ പിക്സെൽ നിർമ്മിക്കുകയും വിപണിയിൽ അവതരിപ്പിക്കുകയും ചെയ്യുന്നത് ഒരു ഗൂഗിൾ ഉത്പന്നം എന്ന നിലയിലാണ്. എച്ച്ടിസിയെയാണ് നിർമ്മാണത്തിന് ചുമതലപ്പെടുത്തിരിക്കുന്നതെങ്കിലും, നിലവിലുള്ള ഒരു എച്ച്ടിസി ഉപകരണവുമായി പിക്സെലിന് ഒരു സാമ്യവുമില്ല.

## സോഫ്റ്റ്‌വെയർ
നെക്സസ് ഫോണുകളിൽ നിന്ന് വ്യത്യസ്തമായി സ്റ്റോക്ക് ആൻഡ്രോയിഡ് അല്ല പിക്സെൽ ഫോണുകളിൽ ഉപയോഗിച്ചിട്ടുള്ളത്.  
ആൻഡ്രോയിഡ് 7.1 പതിപ്പ് ഉപയോഗിച്ച് പ്രവർത്തിക്കുന്ന ആദ്യ ഫോണുകളാവും ഇത്. 

പുതിയ പതിപ്പിന്റെ മേന്മകളെ കൂടാതെ ഒരു പഴ്സണൽ അസിസ്റ്റന്റ് ആയ ഗൂഗിൾ അസിസ്റ്റന്റ്, പിക്സെൽ ക്യാമറ, പിക്സെൽ ലോഞ്ചർ, തത്സമയ ചാറ്റിങ് ഉപയോഗിച്ച് ഫോൺ സംബന്ധമായ പ്രശ്നങ്ങളിൽ ഗൂഗിളിന്റെ നേരിട്ടുള്ള സഹായം ലഭിക്കുവാനുള്ള സൗകര്യം എന്നിവ പിക്സെൽ ഫോണുകളിൽ മാത്രമുള്ള സേവനങ്ങളാണ്. 
എല്ലാ പിക്സെൽ സ്മാർട്ഫോണുകൾക്കും പരിധിയില്ലാതെ ഗൂഗിൾ ഫോട്ടോസ് സൗകര്യം വിനിയോഗിക്കാൻ കഴിയും.

## നിർമിതി
അലൂമിനിയം ഷാസിയും ഗ്ലാസും ഉപയോഗിച്ചാണ് പിക്സെൽ സ്മാർട്ഫോണുകൾ നിർമിച്ചിരിക്കുന്നത്. വിരലടയാളം തിരിച്ചറിയുവാനുള്ള സെൻസർ, യുഎസ്ബി ടൈപ്പ് സി കണക്റ്റർ, ക്വാൾകൊം സ്നാപ്ഡ്രാഗൺ 821 പ്രോസെസർ, 4 ജിബി റാം എന്നിവ ഇതിന്റെ പ്രത്യേകതയാണ്. സ്ക്രീൻ വലിപ്പത്തിലാണ് രണ്ടു ഫോണുകളും തമ്മിലുള്ള വ്യതാസം. അടിസ്ഥാന പതിപ്പിലും എക്സ് എൽ പതിപ്പിലും യഥാക്രമം 5 ഇഞ്ച് 1080p യും 5.5 ഇഞ്ച് 1440p അമോളേഡ് ഡിസ്പ്ലേ ആണ് ഉള്ളത്. രണ്ടു ഫോണുകളും 32ജിബിയും 128 ജിബി പതിപ്പുകളിൽ ലഭ്യമാണ്. 
12 മെഗാപിക്സെൽ പിൻ കാമറയാണ് പിക്സെൽ ഫോണുകളിൽ ഉള്ളത്.

## References

വർഗ്ഗം:ആൻഡ്രോയ്ഡ് ഉപകരണങ്ങൾ
റാങ്കെൽ, അലാസ്ക

[വലത്ത്‌|ലഘുചിത്രം|318x318ബിന്ദു|[Totem pole|Totem poles at the Shakes house]]

പട്ടണവും ബറോയൂം ഒന്നിച്ചുകൂടിയ റാങ്കെൽ, യുഎസ്. സ്റ്റേറ്റായ അലാസ്കയിലെ പട്ടണമാണ്. 2010 ലെ ജനസംഖ്യാകണക്കുകൾ പ്രകാരം പട്ടണത്തിലെ ജനസംഖ്യ 2,369 ആണ്. 2008 മെയ് മാസം 30 ന് പട്ടണം ഒരു യൂണിഫൈഡ് ഹോം റൂൾ ബറോയായി പുനസംഘടിപ്പിക്കപ്പെട്ടു. പുനസംഘടിപ്പിക്കുന്നതിനു മുമ്പ് റാങ്കെൽ പട്ടണം റാങ്കെൽ-പീറ്റേഴ്സ്ബർഗ്ഗ് സെൻസസ് ഏരിയായിലുൾപ്പെട്ടിരുന്നു (ഇപ്പോൾ പീറ്റേഴ്സ്ബർഗ്ഗ് സെൻസസ് ഏരിയ). യൂറോപ്യൻ ഈ ദേശത്തു വരുന്നതിന് നൂറ്റാണ്ടുകൾക്കു മുമ്പ് ട്ലിൻഗിറ്റ് ആദിമ നിവാസികൾ ഇവിടെ അധിവസിച്ചു വന്നിരുന്നു.

## ഭൂമിശാസ്ത്രം
അലാസ്ക പാൻഹാൻഡിലിലെ ദ്വീപായ റാങ്കൽ ദ്വീപിന്റെ വടക്കേയറ്റത്താണ് റാങ്കൽ സ്ഥിതി ചെയ്യുന്നത്. അലാസ്കയുടെ തലസ്ഥാനമായ ജുനൂവിൽ നിന്ന് 155 മൈൽ (250 കിലോമീറ്റർ) തെക്കുഭാഗത്തായാണ് ഇതിന്റെ സ്ഥാനം. അലാസ്ക പ്രധാന ഭൂപ്രദേശത്തുള്ള സ്റ്റിക്കൈൻ നദീമുഖത്തെ ഇടുങ്ങിയ സിമോവിയ കടലിടുക്കിന് കുറുകെയാണ് ഇത് സ്ഥിതിചെയ്യുന്നത്. റഷ്യൻ പര്യവേക്ഷകനും 1830 മുതൽ 1835 വരെയുള്ള കാലത്ത് റഷ്യൻ-അമേരിക്കൻ കമ്പനിയുടെ അഡ്മിനിസ്ട്രേറ്ററുമായിരുന്ന ഫെർഡിനാൻഡ് പെട്രോവിച്ച് റാങ്കലിന്റെ പേരിലുള്ള ദ്വീപിന്റെ പേരിലാണ് പട്ടണവും അറിയപ്പെടുന്നത്. 2010 അമേരിക്കൻ സെൻസസ് പ്രകാരം 3,462 ചതുരശ്ര മൈൽ (8,970 ചതുരശ്ര കിലോമീറ്റർ) വിസ്തീർണ്ണമുള്ള ഈ ബറോയുടെ 2,541 ചതുരശ്ര മൈൽ (6,580 ചതുരശ്ര കിലോമീറ്റർ) ഭൂപ്രദേശം കരഭൂമിയും 921 ചതുരശ്ര മൈൽ ഭാഗം (2,390 ചതുരശ്ര കിലോമീറ്റർ) വെള്ളവുമാണ്.  2000 ലെ സെൻസസ് അനുസരിച്ച് മൊത്തം 70.844 ചതുരശ്ര മൈൽ (183.5 ചതുരശ്ര കിലോമീറ്റർ) വിസ്തീർണ്ണമുണ്ടായിരുന്ന (45.278 ചതുരശ്ര മൈൽ (117.27 ചതുരശ്ര കിലോമീററ്റർ) കരഭൂമിയും 25.566 ചതുരശ്ര മൈൽ (66.2 കി.മീ) ജലമടങ്ങിയത്) പഴയ നഗരമായ റാങ്കലിനേക്കാൾ വലുതാണ് ഇത്. 

## കാലാവസ്ഥ
റാങ്കെൽ ദ്വീപിന് വട്ക്കുപടിഞ്ഞാറു മൂലയ്ക്കു സ്ഥിതി ചെയ്യുന്ന ഈ പട്ടണത്തിന്റ‍ അക്ഷാംശ രേഖാംശങ്ങൾ 56°28′15″N 132°22′36″W ആണ്. കോപ്പന് ക്ലൈമറ്റ് ക്ലാസിഫിക്കേഷൻ അനുസരിച്ച് റാങ്കെൽ ഒരു ഓഷ്യാനിക് ക്ലൈമറ്റ് ഏരിയയാണ്.

### National protected areas
* Tongass National Forest (part)
** South Etolin Wilderness
** Stikine-LeConte Wilderness (part)

## അവലംബം
വർഗ്ഗം:അലാസ്കയിലെ പട്ടണങ്ങൾ
മുള്ളേരിയ, കാസർഗോഡ്

കേരളത്തിലെ കാസർഗോഡ് ജില്ലയിൽ സ്ഥിതിചെയ്യുന്ന ഒരു ചെറിയ പട്ടണമാണ് മുള്ളേരിയ. കാറഡുക്ക പഞ്ചായത്തിലാണ് മുള്ളേരിയ സ്ഥിതി ചെയ്യുന്നത്. കാസർഗോഡ് പട്ടണത്തിൽ നിന്നും 25 കിലോമീറ്ററും കുമ്പളയിൽ നിന്നും 30 കിലോമീറ്ററും അകലെയാണ് മുള്ളേരിയ. പ്രധാനമായും കാർഷിക വരുമനത്തെ ആശ്രയിച്ചാണ് ജനതയുടെ ജീവിതനിലവാരം പോകുന്നത്. കവുങ്ങ് കൃഷി, തെങ്ങ് കൃഷി, റബർ കൃഷി മുതലായവയാണു പ്രധാന കാർഷികമേഖല.
ഇവിടെ വിവിധ ഭാഷകൾ സംസാരിക്കുന്നു.കന്നഡ,മലയാളം,തുളു, മറാഠി,കൊങ്കണി മുതലായ ഭാഷകളാണ് മുഖ്യമായും ഉപയോഗിക്കുന്നത്.കൂടാതെ സമൂഹത്തിലെ വിവിധ ജാതി മതസ്ഥർ ഈ ഭാഷകളുടെ മാറിയരൂപങ്ങൾ ഉപയോഗിക്കുന്നു.

## ഭൂപടം
*മുള്ളേരിയ ഗൂഗിൾ മാപ്പിൽhttps://www.google.co.in/maps/place/Mulleria,+Kerala+671543/@12.5489082,75.1549815,2902m/data=!3m1!1e3!4m5!3m4!1s0x3ba48ff2b793f16f:0xf419097906f6ecd!8m2!3d12.5509779!4d75.1632937
*മുള്ളേരിയ വിക്കി മാപ്പിയയിൽhttp://wikimapia.org/850413/Mulleria

## ഗതാഗതം
കാസർഗോഡ് ഭാഗത്തേകുള്ള പ്രധാന പടിഞ്ഞാറൻ റോഡ് മംഗലാപുരവുമായി ബന്ധപ്പെട്ട് കിടക്കുന്ന നാഷണൽ ഹൈവേ 66 ലേക്കാണ് പ്രവേശിക്കുന്നത്. ഈ റോഡ് വടക്ക് മംഗലാപുരവുമായി ബന്ധിപ്പിച്ചിരിക്കുന്നു. കൂടാതെ കിഴക്ക് കർണ്ണാടകയിലെ സുള്ള്യ വഴി മൈസൂർ, ബാംഗ്ളൂർ എന്നിവിടങ്ങളിൽ എത്താനുള്ള എളുപ്പവഴിയുമാണ്. മംഗലാപുരം - പാലക്കാട് ലൈനിൽ വരുന്ന കാസർഗോഡ് ആണ് സമീപത്തുള്ള റയിൽവേ സ്റ്റേഷൻ. മംഗലാപുരത്ത് വിമാനത്താവളസൗകര്യവും ലഭ്യമാണ്. വിനോദസഞ്ചാരകേന്ദ്രമായ കർണ്ണാടകയിലെ കുടക് ഇവിടെനിന്നും 90 കിലോമീറ്റർ മാത്രം അകലെയാണ്. കുടകിലെ മെർക്കാറയിലേയ്ക്ക് ഇതുവഴി ബസ് സർവീസുണ്ട്.
### കടന്നുപോകുന്ന പ്രധാന റോഡുകൾ
*ബദിയഡുക്ക - മുള്ളേരിയ റോഡ്
*പൈക്ക - മുള്ളേരിയ റോഡ്
*കാസർഗോഡ് - സുള്ള്യ - ജാൽസൂർ റോഡ്
*മുള്ളേരിയ - ബെള്ളൂർ റോഡ്

### മുള്ളേരിയ വഴി കടന്നുപോകുന്ന കെ എസ് ആർ ടി സി ബസുകളുടെ സമയം
*കാസർഗോഡ് - മെഡിക്കേരി (കാസർഗോഡ് നിന്ന് 08.50)
*മെഡിക്കേരി - കാസർഗോഡ് (മെഡിക്കേരി നിന്ന് 9.50 എ എം)
*കാസർഗോഡ് - മേഡിക്കേരി (കാസർഗോഡ് നിന്ന് 06.20 പി. എം)
*മെഡിക്കേരി - കാസർഗോഡ് (മെഡിക്കേരി നിന്ന് 6.50 പി. എം)

## ഭാഷ
മലയാളവും തുളുവും കന്നഡയും ഇവിടുത്തെ ജനങ്ങൾ പ്രാദേശിക ഭാഷയായി ഉപയോഗിക്കുന്നു. ഹിന്ദുസ്ഥാനി, മറാഠി തുടങ്ങിയ ഭാഷകളും കൊറഗഭാഷ മുതലായ ആദിവാസിഭാഷകളും  സംസാരിക്കുന്നവർ ഇവിടെയുണ്ട്.

## വിദ്യാലയങ്ങളും കലാലയങ്ങളും

*ജി വി എച്ച് എച്ച് എസ്, മുള്ളേരിയ
*ജി എച്ച് എസ്, ആദൂർ
*വി എച്ച് എസ് ഇ, കാറഡുക്ക
*എ യു പി എസ് മുള്ളേരിയ
*ടാഗോർ കോളേജ്
*വിദ്യാശ്രീ മുള്ളേരിയ

## പ്രധാന സർക്കാർ സ്ഥാപനങ്ങൾ
*കാറഡുക്ക വില്ലേജ് ഓഫീസ്
*കാറഡുക്ക പഞ്ചായത്ത് ഓഫീസ്, പഞ്ചായത്ത് ലൈബ്രറി
*പ്രാഥമിക ആരോഗ്യ കേന്ദ്രം
*കൃഷി ഓഫീസ്
*മൃഗാശുപത്രി
*കേരള വൈദ്യുത ബോർഡ് ലിമിറ്റഡ് ഓഫീസ്
*പോസ്റ്റ് ഓഫീസ് 
*കാനറ ബാങ്ക്
*കോർപ്പറേഷൻ ബാങ്ക്
*കേരള ഗ്രാമീൺ ബാങ്ക്
*കേരള ബാങ്ക്
*കാടകം സർവ്വീസ് സഹകരണ ബാങ്ക്

## അവലംബം

വർഗ്ഗം:കാസർഗോഡ് ജില്ലയിലെ പട്ടണങ്ങൾ
സുഹാർത്തോ

**സുഹാർത്തോ**, 8 June 1921 – 27 January 2008) ഇന്തോനേഷ്യയുടെ രണ്ടാമത്തെ പ്രസിഡന്റ് ആയിരുന്നു. 1967ൽ സുകർണോയെ പുറത്താക്കിയശേഷം 1998 വരെ 31 വർഷക്കാലം സ്വയം രാജിവയ്ക്കുന്നതുവരെ ഇന്തോനേഷ്യ ഭരിച്ചു.

ഡച്ച് കോളനിയായിരുന്ന സമയത്ത്, ഇന്തോനേഷ്യയിലെ ഒരു ചെറിയ ഗ്രാമമായ കെമുസുക്കിൽ ജനിച്ചു. ഇത് യോഗ്യകർത്തയ്ക്കടുത്തുള്ള, ഗൊഡിയാൻ പ്രദേശത്താണ് സ്ഥിതിചെയ്യുന്നത്. സുഹാർത്തോയ്ക്ക് വളരെ ദരിദ്രമായ പശ്ചാത്തലമായിരുന്നു. ജാവാനീസ് മാതാപിതാക്കൾ അദ്ദേഹത്തിന്റെ ജനനം കഴിഞ്ഞ് അധികം താമസിക്കാതെ വേർപിരിഞ്ഞു. തുടർന്ന് അദ്ദേഹത്തെ ചിലർ എടുത്തുവളർത്തി. ഇന്തോനേഷ്യ ജപ്പാന്റെ കീഴിലായപ്പോൾ, അദ്ദേഹം ജപ്പാൻ രൂപീകരിച്ച ഇന്തോനേഷ്യൻ സെക്യൂരിറ്റി ഫോഴ്സിൽ അംഗമായി. ഇന്തോനേഷ്യയുടെ സ്വാതന്ത്ര്യസമരത്തിൽ അദ്ദേഹം പിന്നീട് ചേർന്നു. ഇന്തോനേഷ്യ സ്വതന്ത്രമായപ്പോൾ സുഹാർത്തോ, മേജർ ജനറൽ പദവിയിലെത്തി. 1965ലെ 30 സെപ്റ്റെംബർ മൂവ്മെന്റ് എന്നറിയപ്പേടുന്ന ഇന്തോനേഷ്യൻ കമ്യൂണിസ്റ്റ് പാർട്ടിയുടെ ഭരണം പിടിച്ചെടുക്കാനുള്ള സമരത്തെ  സുഹാർത്തോയുടെ നേതൃത്വത്തിലുള്ള സേന കഠിനമായി നേരിട്ടു. ആർമ്മി സുഹാർത്തോയുടെ നേതൃത്വത്തിൽ അതിക്രൂരമായ ഒരു കമ്യൂണിസ്റ്റുവേട്ട നടത്തി. 1965-66 കാലത്താണിതു നടന്നത്. "ഇരുപതാം നൂറ്റാണ്ടിലെ ഏറ്റവും മോശമായ കൂട്ടാക്കൊല" എന്നാണ് സി ഐ എ ഈ കൂട്ടക്കുരുതിയെ വിശേഷിപ്പിച്ചത്. സുഹാർത്തോ, ഇന്തോനേഷ്യയുടെ സ്ഥാപിത പ്രസിഡന്റായിരുന്ന സുകർണോയിൽനിന്നും അധികാരം ബലമായി പിടിച്ചുപറ്റുകയും 1967ൽ സുഹാർത്തോ, ഇതോനേഷ്യയുടെ നിയുക്ത പ്രസിഡന്റായി അധികാരമേറ്റെടുക്കുകയും ചെയ്തു. അടുത്തവർഷംതന്നെ സുഹാർത്തോ സുകർണോയിൽനിന്നും ഭരണം പിടിച്ചുപറ്റി പ്രസിഡന്റ് ആയി അവരോധിതനാവുകയും ചെയ്തു. തുടർന്ന്, സുഹാർത്തോ, സുകർണോയുടെ സ്വാധീനം കുറയ്ക്കാൻ അദ്ദേഹത്തിന്റെ നയങ്ങൾ എല്ലാം മാറ്റിമറിക്കാൻ പ്രത്യേക പദ്ധതി തുടങ്ങുകയുംചെയ്തു. 1970കൾ മുതൽ 1980കൾവരെ സുഹാർത്തോ ശക്തനായിത്തന്നെ നിലനിന്നു. 1990കളിൽ അദ്ദേഹത്തിന്റെ ഭരണം അഴിമതിയിൽ കുടുങ്ങി, കൂടുതൽ ഏകാധിപത്യപരമായി.  ഭൂരിപക്ഷം ജനങ്ങളിൽ അതൃപ്തിക്കുകാരണമായതിനാൽ, 1998 മേയ്മാസം അദ്ദേഹം രാജിവയ്ക്കേണ്ടിവന്നു. 2008ൽ സുഹാർത്തോ മരിക്കുമ്പോൾ അദ്ദേഹത്തിനു ഔദ്യോഗിക ബഹുമതിയോടെയുള്ള  മരണാനന്തരച്ചടങ്ങുണ്ടായിരുന്നു.
## അവലംബം

വർഗ്ഗം:ഇന്തോനേഷ്യയുടെ പ്രസിഡന്റുമാർ
വർഗ്ഗം:1921-ൽ ജനിച്ചവർ
സിവാർഡ്, അലാസ്ക

കെനായി പെനിൻസുല ബറോയിൽ ഉൾപ്പെട്ട അമേരിക്കൻ സംസ്ഥാനമായ അലാസ്കയിലെ ഒരു സ്ഥലമാണ് **സിവാർഡ്** എന്നറിയപ്പെടുന്നത്. 2014 ൽ നടന്ന സെൻസസ് ബ്യൂറോയുടെ കണക്കെടുപ്പിൽ ഇവിടുത്തെ ജനസംഖ്യ 2,528 ആയി തിട്ടപ്പെടുത്തിയിട്ടുണ്ട്. ഈ സ്ഥലത്തിന് സിവാർഡ് എന്ന പേരു ലഭിക്കുവാൻ കാരണം എബ്രഹാം ലിങ്കന്റെയും ആൻഡ്രൂ ജാക്സൻറെയും കീഴിൽ അമേരിക്കൻ സ്റ്റേററ് സെക്രട്ടറിയായിരുന്ന വില്ല്യം എച്ച. സിവാർഡിനെ അനുസ്മരിക്കുന്നതിന് വേണ്ടിയാണ്. 1867 ൽ അലാസ്ക റഷ്യയിൽ നിന്നും യുണൈറ്റഡ് സ്റ്റേറ്റ്സിനുവേണ്ടി വാങ്ങുന്നതിനു പ്രധാന കാർമ്മികത്വം വഹിച്ചത് വില്ല്യം എച്ച്. സിവാർഡ് ആയിരുന്നു.

## അവലംബം


## പുറം കണ്ണികൾ

* 
* City of Seward official website 
* Seward Chamber of Commerce and Conference & Visitors Bureau
* The Seward Phoenix LOG, weekly newspaper serving the Eastern Kenai Peninsula since 1966
* SewardCityNews.com  Seward's citizen journalism site
* 

വർഗ്ഗം:അലാസ്കയിലെ പട്ടണങ്ങൾ
അകുട്ടാൻ, അലാസ്ക

**അകുട്ടാൻ** (അല്യൂട്ട്: *Achan-ingiiga*) അലേഷ്യൻ ഈസ്റ്റ് ബറോയിലുള്ള അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ഒരു സ്ഥലമാണ്. 2000 ലെ സെൻസസിൽ 713 ആയിരുന്ന ഇവിടുത്തെ ജനസംഖ്യ 2010 ലെ സെൻസസിൻ പ്രകാരം 1,027 ആയി വർദ്ധിച്ചിരുന്നു.അകുട്ടാൻ തുറമുഖം തൊട്ടടുത്തായി സ്ഥിതിചെയ്യുന്നു.

## ഭൂമിശാസ്ത്രം
അലേഷ്യൻ ദ്വീപസമുഹങ്ങളിലെ റെക്കാർഡിംഗ് ഡിസ്ട്രക്റ്റിൽ സ്ഥിതി ചെയ്യുന്ന അകുട്ടാൻ സ്ഥിതിചെയ്യുന്ന അക്ഷാംശ രേഖാംശങ്ങൾ  ആണ്. ഫോക്സ് ഐലന്റ്സ് ഗ്രൂപ്പിലെ ക്രെനിറ്റ്സിൻ ദ്വീപുകളിലൊന്നായ കിഴക്കൻ അലൂഷ്യൻസിലെ അകുടാൻ ദ്വീപിലാണ് ഇതു സ്ഥിതിചെയ്യുന്നത്. ഉനലാസ്കക്ക് 35 മൈൽ (56 കിലോമീറ്റർ) കിഴക്കായും ആങ്കറേജിന് 766 മൈൽ (1,233 കിലോമീറ്റർ) തെക്കുപടിഞ്ഞാറായുമാണിതിന്റെ സ്ഥാനം.

## ചരിത്രം, സംസ്കാരം എന്നിവ
വെസ്റ്റേൺ ഫർ & ട്രേഡിംഗ് കമ്പനിയുടെ ഒരു രോമ സംഭരണ, വ്യാപാര തുറമുഖമായി 1878 ലാണ് അകുട്ടാൻ സ്ഥാപിക്കപ്പെട്ടത്. കമ്പനിയുടെ പ്രതിനിധി ഒരു വാണിജ്യ കോഡ് ഫിഷിംഗ് & പ്രോസസ്സിംഗ് ബിസിനസ്സ് ഇവിടെ സ്ഥാപിക്കുകയും അത് സമീപത്തുള്ള ഉനങ്കാനെ ഈ സമൂഹത്തിലേക്ക് ആകർഷിക്കുകയും ചെയ്തു. 1878 ൽ ഒരു റഷ്യൻ ഓർത്തഡോക്സ് പള്ളിയും സ്കൂളും ഇവിടെ പണികഴിപ്പിച്ചെങ്കിലും അതിന്റെ സ്ഥാനത്ത് 1918 ൽ സെന്റ് അലക്സാണ്ടർ നെവ്സ്കി ചാപ്പൽ സ്ഥാപിക്കപ്പെട്ടു.

പസഫിക് വെയ്‍ലിംഗ് കമ്പനി 1912 ൽ അകുട്ടാൻ ഉൾക്കടലിനപ്പുറത്ത്  ഒരു തിമിംഗല സംസ്കരണ കേന്ദ്രം നിർമ്മിച്ചു. അലൂഷ്യനിലെ ഒരേയൊരു തിമിംഗല സംസ്കരണകേന്ദരമായിരുന്ന ഇത്, 1939 വരെ പ്രവർത്തിച്ചിരുന്നു.

1942 ജൂണിൽ ജപ്പാനീസ് സേന ഉനലാസ്ക ആക്രമിച്ച ശേഷം യുഎസ് സർക്കാർ അകുടാൻ നിവാസികളെ കെച്ചിക്കാൻ പ്രദേശത്തേക്ക് മാറ്റി. 1942 ജൂണിൽ തഡയോഷി കോഗ പറത്തിയ ജാപ്പനീസ് A6M സീറോ യുദ്ധവിമാനം അകുട്ടാൻ ദ്വീപിൽ അപകടത്തിൽപ്പെട്ടിരുന്നു.

## അവലംബം

## പുറം കണ്ണികൾ

* Akutan at the Community Database Online from the Alaska Division of Community and Regional Affairs
* Maps from the Alaska Department of Labor and Workforce Development: 2000, 2010, 2014
* Akutan report

വർഗ്ഗം:അലാസ്കയിലെ പട്ടണങ്ങൾ
ഷിവാക്, അലാസ്ക

**ഷിവാക്** എന്ന സ്ഥലം അമേരിക്കൻ ഐക്യനാടുകളിലെ അലാസ്ക സംസ്ഥാനത്തിലുള്ള കുസിൽവാക്ക് സെൻസസ് ഏരിയായിൽപ്പെട്ട ഒരു പട്ടണമാണ്. ഏകദേശം 765 ആണ് ഈ പട്ടണത്തിലെ ജനസംഖ്യ.

## അവലംബം
വർഗ്ഗം:അലാസ്കയിലെ പട്ടണങ്ങൾ
ഗാംബെൽ, അലാസ്ക

ഗാംബെൽ എന്ന സ്ഥലം അമേരിക്കൻ സംസ്ഥാനമായ അലാസ്കയിലെ നോം സെൻസസ് ഏരിയായിലുൾപ്പെട്ട് പട്ടണമാണ്. പട്ടണം സ്ഥിതി ചെയ്യുന്നത് സെന്റ് ലോറൻസ് ദ്വീപിലാണ്. 2010 ലെ സെൻസസ് അനുസരിച്ച് ജനസംഖ്യ 681 ആണ്. 

## Climate
ഗാംബെലിൽ ഉത്തരധ്രുവമേഖലാപ്രദേശത്തെ മരവിച്ച വൃക്ഷശൂന്യസമതലമൈതാന കാലാവസ്ഥയാണനുഭവപ്പെടുന്നത് (തുന്ദ്ര ക്ലൈമറ്റ്) 

വർഗ്ഗം:അലാസ്കയിലെ പട്ടണങ്ങൾ
കാട്ടുമുളവാലൻ

തടിച്ച ഉദരമുള്ള പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് **കാട്ടുമുളവാലൻ** .

ചിറകിലെ പൊട്ടും തടിച്ച ഉദരവും മറ്റു തുമ്പികളിൽ നിന്നും ഇവയെ തിരിച്ചറിയുവാൻ സഹായിക്കുന്നു. ഉയരം കൂടിയ കാടുകളിൽ അപൂർവ്വമായി മാത്രം കാണപ്പെടുന്നു. പശ്ചിമഘട്ടത്തിലെ പുൽമേടുകളും ചോലക്കാടുകളും നിറഞ്ഞ പ്രദേശങ്ങളാണ് ഈ തുമ്പിയുടെ ഈ ആവാസം. ചെറിയ കൂട്ടങ്ങളായിട്ടാണ് ഈ തുമ്പിയെ കാണുന്നത്. ഇളം നീല കണ്ണിന്റെ മുകൾ ഭാഗം ഇരുണ്ട നീല നിറമാണ്. കറുത്ത നിറമുള്ള പിൻ കഴുത്തിന്റെ വശങ്ങളിൽ നീല നിറത്തിലുള്ള ഓരോ പൊട്ടുകളുമുണ്ട്. ഉരസ്സിന്റെ മുകൾ ഭാഗം തിളങ്ങുന്ന കരിനീല നിറത്തിലും കീഴ്ഭാഗം ഇളം നീല നിറത്തിലുമാണ്. അതിൽ കറുത്ത വരകളും ചെറിയ പൊട്ടുകളുമുണ്ട്. കറുത്ത ഉദരത്തിന്റെ അവസാന മൂന്നു ഖണ്ഡങ്ങൾ ഇളം നീല നിറമാണ്. ചിറകുകളിൽ ഇളം ചുവപ്പ് കലർന്ന തവിട്ടു നിറമുള്ള പൊട്ടുകളുമുണ്ട്. കാഴ്ചയിൽ ആൺതുമ്പികളെപ്പോലെയാണ്. ഇവ പുൽമേടുകളിലെയും ചോലക്കാടുകളിലെയും ഒഴുക്കുള്ള ചെറിയ അരുവികളിലാണ് മുട്ടയിടാറുള്ളത്. വളരെ ചെറിയ ദൂരം മാത്രം സഞ്ചരിക്കുന്ന ഇവ പറക്കുന്നത് വളരെ മന്ദഗതിയിലാണ് പറക്കാറുള്ളത്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
അലകാനുക്, അലാസ്ക

[വലത്ത്‌|ലഘുചിത്രം|300x300ബിന്ദു|Nearby [Alakanuk Airport]]

അലകാനുക് പട്ടണം, കുസിൽവാക്ക് സെൻസസ് ഏരിയായിലുള്ള യു.എസ്. സംസ്ഥാനമായ അലാസ്കയുടെ പടിഞ്ഞാറെ ഭാഗത്തുള്ള ഒരു പട്ടണമാണ്. 2000 ലെ സെൻസസനുസരിച്ച് ജനസംഖ്യ 652.

## അവലംബം
വർഗ്ഗം:അലാസ്കയിലെ പട്ടണങ്ങൾ
സെലാവിക്, അലാസ്ക

**സെലാവിക്,** നോർത്ത്-വെസ്റ്റ് ആർട്ടിക് ബറോയിലുളള അമരിക്കൻ ഐക്യനാടുകളിലെ അലാസ്ക സംസ്ഥാനത്തെ ഒരു പട്ടണമാണ്. പട്ടണത്തിലെ ആകെ ജനസംഖ്യ 2010 ലെ സെൻസസ് പ്രകാരം 829 ആയിരുന്നു.

## ഭൂമിശാസ്ത്രം
സെലാവിക് സ്ഥിതിചെയ്യുന്ന അക്ഷാംശ രേഖാംശങ്ങൾ  (66.597043, -160.013674) ആണ്. കോട്‌സെബ്യൂവിന് 112 കിലോമീറ്റർ (70 മൈൽ) തെക്ക് കിഴക്കായി സെലാവിക് തടാകത്തിലേക്ക് പതിക്കുന്ന സെലാവിക് നദീ മുഖത്താണ് സെലാവിക് പട്ടണം സ്ഥിതിചെയ്യുന്നത്. ദേശാടന നീർപ്പക്ഷികളുടെ ഒരു പ്രജനന വിശ്രമ പ്രദേശമായ സെലാവിക് നാഷണൽ വൈൽഡ്‌ലൈഫ് റഫ്യൂജിന് സമീപമാണ് സെലാവിക് സ്ഥിതിചെയ്യുന്നത്.

അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾപ്രകാരം പട്ടണത്തിന്റെ വിസ്തീർണ്ണം 3.4 ചതുരശ്ര മൈൽ (8.8 ചതുരശ്ര കിലോമീറ്റർ) ആണ്. അതിൽ 2.5 ചതുരശ്ര മൈൽ (6.5 ചതുരശ്ര കിലോമീറ്റർ) ഭൂപ്രദേശം കരഭൂമിയും ബാക്കിയുള്ള 0.9 ചതുരശ്ര മൈൽ (2.3 ചതുരശ്ര കിലോമീറ്റർ) ഭൂപ്രദേശം, അതായത് 26.24 ശതമാനം ഭാഗം ജലം ഉൾപ്പെട്ടതുമാണ്.

## അവലംബം
വർഗ്ഗം:അലാസ്കയിലെ പട്ടണങ്ങൾ